«Кечикаётган» ЭҲФ муаммосини контрагент билан тузилган шартномада ҳал этиш мумкин | BUXGALTER.UZ\nБугунги кунда барча бухгалтерлар электрон ҳисобварақ-фактуралар тизимидан қандай фойдаланишни яхши биладилар. Интернет, ЭРИ – буларнинг ҳаммаси уларда мавжуд. Электрон ҳужжат айланиши тизимининг кўпгина операторлари мижозларга қулай бўлиши учун мобил иловаларни ишлаб чиқдилар ва ишга туширдилар. Шундай экан, нима учун ўз вақтида тақдим этилмаган ва имзоланмаган ҳисобварақ-фактуралар муаммоси ҳамон ҳал этилмаяпти? Buxgalter.uz ўқувчилар ва экспертлар билан биргаликда ушбу масалага ечим топишга уриниб кўрди.\nТан олиш керак: ЭҲФ тизимига аввалги қоғоз шаклидаги тизимда мавжуд бўлган асосий муаммо - ҳисобварақ-фактураларни ўз вақтида тақдим этмаслик ва имзоламаслик «мерос» бўлиб ўтди. Таҳририят Телеграм-канали ўқувчиларининг фақат 10%идагина ЭҲФ юзасидан ҳеч қандай муаммолар мавжуд эмас:\nУмумий овозлардаги улуши\nҲеч қандай муаммо йўқ\nКонтрагентлар ЭҲФни имзолашни чўзиб юборяптилар\nКонтрагентлар юклаб жўнатиш пайтида дарҳол ЭҲФни тақдим этмаяптилар\nБошқа муаммолар ёки қийинчиликлар\nВазиятни қуйидаги шарҳлар қўшимча изоҳлайди:\nDiana Ismagilova: «Фактура.уз» хизматларидан фойдаланаман. Контрагентим бошқа оператор хизматларидан фойдаланадиган бўлса, ҳар доим ҳам менга юбораётган ЭҲФни кўра олмайман. Буни ёки «Солиқ.уз» сайтида қайта текширишим, ёхуд «Фактура.уз»да ҳужжатларни мунтазам синхронизация қилишим керак.\nМаҳмуда: «Баъзида шундай муаммолар бўладики, бир турдаги ҳисобварақ-фактуралар бир неча марта жўнатилади. Шундай ҳам бўладики, мен ўз кабинетимда ЭҲФни бекор қилган ҳолда янгисини тақдим этаман, лекин контрагентда у сақланиб тураверади. Натижада унда мен юборган ЭҲФлар сони 2 та бўлади. Корхона бошқа оператор орқали тизимга кириб, қабул қилинган ҳисобварақ-фактураларни бекор қиладиган ҳолатлар ҳам учраб туради. Бу ҳам нотўғри. Ушбу ҳисобварақ-фактура ҚҚС реестрига киритилган ва барча ҳисоботларда акс эттирилган бўлади».\nElena: «Харидорлар бир неча ойлаб ЭҲФ тасдиқламайдилар. Энди биз электрон ҳисобварақ-фактурани тақдим этяпмиз ҳамда қоғоз версиясини ҳам юборяпмиз. Яъни икки шаклда жўнатяпмиз. Буни мижозлар талаб қилишмоқда. Бошқа муаммоларга ҳам тўқнаш келяпмиз. Етказиб берувчилар ҳисобварақ-фактураларни тақдим этишни чўзиб юборяптилар. Ҳисобварақ-фактураларда изоҳ қолдириш имконияти мавжуд эмас. ЭҲФда бажарилган ишлар далолатномасига таҳрир киритишнинг имкони йўқ. Барча жумлалар яхлит матн бўлиб чиқади. Бир вақтнинг ўзида ҳисобварақ-фактурани ва бажарилган ишлар далолатномасини шакллантиришнинг иложи йўқ».\nБ@гира: «Ҳисобварақ-фактураларни ўтган сана билан тақдим этиш имкониятига чек қўйиш лозим. Энергетиклар, газчилар ва сувсоздан ҳисобварақ-фактуралар келишини кутиб ҳисоботлар топширишни сўнгги санагача чўзиш, ушбу ташкилотлардан ҳужжатлар келмагач, ҳисоботларни уларсиз топшириш - бу иш эмас! Улардан қанча илтимос қилинмасин – барибир бефойда. Нега улар бундай қилади? Нима сабабдан улар ўзларини «катта тутадилар»?».\nSanjar: «ЭҲФ шаклини ва воситачилик товарларини реализация қилиш механизмини зудлик билан тасдиқлаш лозим».\nAgnessa: «ЭҲФ коммунал хизматларни қоплаш учун ҳисобварақ-фактураларни қабул қилмайди. Хизматлар ҚҚС билан келиб тушади, фирма эса ҚҚС тўловчи эмас. Ҳисобварақ-фактураларни тўлдираётганимизда тизим ҚҚС тўловчиси бўлмаган ижарага берувчи фирманинг ҚҚС рўйхат рақамини талаб этаяпти, ижарага олувчи эса тўловчи ҳисобланади. Унга ҚҚСни қоплаш учун ҳисобварақ-фактура тақдим этилади. Бир марта ҳам жўната олмадик».\nAkmal: «Темирйўлчилар жуда кеч жўнатадилар, 10-санагача чўзиб юборадилар. Уларни 5-санагача юбориш мажбуриятини қонунан белгилаш лозим. Бундай қилинмаса, ойлик ҳисоботлар ёпилишини узоқ кутишга тўғри келади».\nRavil: «ЭҲА операторлари ўртасида синхронлаш билан боғлиқ муаммолар мавжуд. Бир операторнинг шахсий кабинетида ЭҲФни тузиш/имзолаш/бекор қилишда, ушбу фактура бошқа операторларда тузилмайди/имзоланмайди/бекор қилинмайди».\nNatali Natali: «Контрагент ҚҚС тўловчиси ҳисобланмайди. У ижарачи. Қоплаш учун ҳисобварақ-фактурани ҚҚС билан тақдим эта олмайди».\nNigora M: «Давлат ташкилотлари умуман ЭҲФ билан ишлашмаяпти».\nZulfiya: «Давлат тузилмалари ҳисобварақ-фактураларни ўз вақтида тақдим этишга шошилмаяпти. Яқин кунларда қандайдир ўзгаришлар бўладими? Тез орада ўтиш даври тугайди. Кейин нима бўлади?».\nБу савол билан buxgalter.uz экспертлар, солиқ маслаҳатчилари Татьяна БЕЛОУСОВА ва Гулнора ЭРГАШЕВАга мурожаат қилди. Улар ушбу муаммоларни фақат қуйидагиларни такомиллаштириш орқали тубдан ҳал этиш мумкин деб ҳисоблайдилар:\nумуман олганда, ЭҲФ ва ЭҲА тизими техник базасини такомиллаштириш. Бу роуминг-оператор ва ЭҲА операторларининг вазифасидир. Бу вазифани улар биргаликдаги саъй-ҳаракатлар билан ҳал этишлари лозим.\nнорматив-ҳуқуқий базани такомиллаштириш.\nАйни пайтда бухгалтер қандай йўл тутиши керак?\nТатьяна БЕЛОУСОВА, солиқ маслаҳатчиси, «Norma» компанияси экспертлар гуруҳи раҳбари:\n«Бугунги кунда контрагент ЭҲФ тақдим этиш ёки имзолашни ортга сураётган вазиятларда унга қўнғироқ қилиб, «Ҳурматли…. Илтимос...» сўзларини айтиб ҳисобварақ-фактурани тақдим этишини ёки имзолашини сўрашдан бошқа йўл қолмаяпти. Бу кўп вазиятларда қўл келиши мумкин.\nНорматив-ҳуқуқий ҳужжатларда бу жиҳатлар тартибга солинмаган, бинобарин, контрагентга амалда бу тарафдан таъсир ўтказишнинг иложи йўқ.\nЭҲФнинг қоғоз шаклини расмийлаштириш, умуман олганда, ҳеч нарсани ҳал этмайди. Бу ҳисобварақ-фактуралар узоқ масофага ташиладиган товарларнинг кузатув ҳужжатлари сифатида қўлланилганда, қоғоз шакли қўл келиши мумкин. Қоғозга чиқарилган ва шартнома тарафлари томонидан тасдиқланган ҳисобварақ-фактура юкхат ўрнини боса олади.\nҲозир ҳисобварақ-фактураларни тақдим этиш ва имзолаш муддатларига оид муаммоларни ҳал этиш назарда тутилган ҳужжатни қабул қилиш имконияти муҳокама қилинмоқда. Вариант сифатида, агар контрагент ЭҲФ тақдим этилган кундан бошлаб 5 кун ичида ҳисобварақ-фактурани имзоламаса, ЭҲФ имзоланган деб ҳисобланиши ҳақидаги нормани киритиш таклиф этилмоқда.\nБундай ҳужжатда коммунал, транспорт, узоқ муддатли шартномалар бўйича хизматларни етказиб берувчилар томонидан ЭҲФ расмийлаштириш муддатларига алоҳида эътибор қаратилиши лозим».\n«Товар олинганда ёки хизматлар кўрсатилганда ЭҲФни тақдим этиш – бу Солиқ кодексида белгиланган мажбурият. Бу ўз вақтида амалга оширилмаса, бухгалтерияда бетартиблик бошланади, солиқ органлари тегишли далиллар аниқланганда солиқлар камайтирилган деган гумонга бориши мумкин. Шу боис кўпчилик бухгалтерлар буни ўз вақтида амалга оширишга ҳаракат қиладилар.\nКонтрагентлар тақдим этилган ҳисобварақ-фактураларни кўриб чиқиш жараёнини чўзиб юборишларига оид муаммолар кўлами ортиб бормоқда. Бунинг бир қатор сабаблари мавжуд бўлиши мумкин: электр энергия, Интернет йўқлиги, бошқа муаммоларни ҳал этиш билан банд бўлиб вақт топилмаётганлиги, компьютер бузилганлиги, компьютер билан ишлаш кўникмалари мавжуд эмаслиги ва бошқалар. Асосий сабаби эса, қонун ҳужжатларимизнинг ҳеч бирида ЭҲФни имзолаш мажбурияти тартибга солинмаганлигидир.\nКонтрагент томонидан имзоланмаган ЭҲФни ҳужжат деб ҳисоблаш мумкинми? Ҳа, «Электрон ҳужжат айланиши тўғрисида»ги Қонунга мувофиқ бу бир томонлама имзоланган ҳужжат ҳисобланади. Бироқ ҳужжатда келишилган сифатдаги товар ёки хизматлар олинганлигини тасдиқловчи иккинчи тарафнинг имзоси ҳам бўлиши лозим. Моҳиятига кўра, тақдим этилган ва контрагент томонидан имзоланмаган ЭҲФ тўлиқ расмийлаштирилмаган «муаллақ» ҳужжатга айланади.\nҚонун чиқарувчи органлар томонидан ушбу жараён тартибга солиниши ва норматив-ҳуқуқий ҳужжатларда тегишли нормалар билан белгиланиши энг мақбул вариант ҳисобланади. Контрагент ЭҲФни, масалан, 5 кун мобайнида имзоламаса, у ушбу ҳисобварақ-фактура бўйича ҚҚСни ҳисобга олиш ҳуқуқидан маҳрум этилиши ҳақидаги нормани киритиш таклифи вариант сифатида кўриб чиқилмоқда. Бироқ, ушбу ташаббус кўп баҳс-мунозараларга сабаб бўлмоқда. Бир томондан, бу интизомни ўрнатса, бошқа томондан тадбиркорни ҳисобга олиш ҳуқуқидан маҳрум этиши қанчалик тўғри бўлар экан?\nЯна ҳал этилиши керак бўлган бошқа бир қанча низоли масалалар ҳам бор. Шу жумладан узоқ муддатли шартномаларга доир муаммолар мавжуд. Ҳисобварақ-фактураларни тақдим этишнинг таклиф этилаётган ҳисоб-китоб усули ҳисобварақ-фактурани шунчаки расмиятчилик учун тақдим этиладиган ҳужжатга айлантириб қўйиши мумкин. Мазкур усулда ҳисобварақ-фактура ҳар ойда тақдим этилиши назарда тутилади. Бироқ, масалан, қурилиш компанияси билан шартнома биноларни тайёр ҳолда топшириш шарти билан тузилган бўлса, бажарилган ишлар ҳажми қандай аниқланади? Бу усул мажбурий тартибда қўлланилиши белгиланса, тадбиркорларнинг ҳуқуқ ва имкониятлари анча чеклаб қўйилиши мумкин.\nНорма ижодкорлиги ишлари давом этаётган пайтда бухгалтер нима қилиши керак? Ҳисобварақ-фактурани тақдим этиш ва имзолаш шартларини шартномада алоҳида бандда қайд этишни тавсия қиламан.\nШартномада аниқ муддатларни кўрсатинг. Шунда тарафларда бир-бирига даъво билдириш учун асос пайдо бўлади».\nҚҚС ҳисоб-китобини қайта топширишдан бошқа илож йўқми? Муаммони қандай ҳал қилиш мумкин\nНима учун реализация қилиш бўйича айланмалар ЭҲФ бўйича маълумотларга тўғри келмайди\n“Ҳисоб-китобни қайта топширишни истамайман. Ҳисобварақ-фактурани рад этиш мумкинми”?\nЭҲА тизимида бошланғич ҳужжатлар билан боғлиқ қандай муаммолар бор\nРеализацияни тан олиш муддатлари нима учун қайта кўриб чиқилиши керак


ЕЧЛ анонси. В гуруҳи. Икки йўлланма учун уч даъвогар\n14:50 / 06.12.2016\nСешанба куни Европа чемпионлар лигасининг гуруҳ босқичи сўнгги тур учрашувларига старт берилади. 6-тур олдидан ҳақиқий интрига сақланиб қолган В гуруҳи анонси билан Tribuna.Uz таништиради.\nДИНАМО КИЕВ – БЕШИКТОШ (00:45, Матч! Арена)\nБош ҳакам: Крейг Томпсон (Шотландия)\nДаъвогар учлик ичида энг охирги ўринда қайд қилинган бўлишига қарамай, «Бешиктош» кейинги босқичга чиқиш учун яхши имкониятга эга бўлиб турибди. Шенол Гўнеш шогирдлари Киевдан ғалаба билан қайтишса, кифоя, нариги ўйин натижаси улар учун фақат гуруҳдаги 1-2 ўрин масаласини ҳал қилиб беради. Ребров жамоаси эса барча имкониятларини йўқотиб бўлган.\nИккала жамоа ҳам сўнгги пайтларда маҳаллий чемпионатда синхрон натижа қайд қилиб келяпти. Дуранг, кейин ғалаба, кейин яна дуранг. Сўнгги турда «Бешиктош» Истанбул дербисида «Фенербаҳче» билан нурсиз ҳисоб (0:0) қайд қилган бўлса, Ворсклада қорли стадионда киевликлар шаҳар жамоаси билан 2:2 ҳисобида дуранг ўйнашган.\nМезбонлар таркибида Валерий Федорчук ва Данилода жароҳат бор. Меҳмонлар таркибида эса шундай муаммога дуч келган футболчилар сони учта: Жанер Эркин, Талиска ва Родолфо. Қолган чизиқларда жамоа жанговар таркиб билан ҳаракат қилишга шай бўлиб турибди.\nБЕНФИКА – НАПОЛИ (UzReport TV, 00:45 Матч! Футбол 2)\nБош ҳакам: Антонио Мэтью Лаос (Испания).\nКуннинг том маънода марказий учрашуви. Плей-офф йўлланмаси ўйналадиган ўйин. Ўз уйида қайд этган ажойиб натижаси (4:2) сабаб бу учрашувда италияликларни дуранг ҳам қаноатлантиради. «Бенфика» эса фақат ва фақат ғалаба қозониши керак бўлади.\nЎйин олдидан лиссабонликларнинг кайфиятини яхши деб бўлмайди. ЕЧЛ ҳақида шунчалик қаттиқ ўйлаб юборишди шекилли жамоа ўтган ҳафта ички биринчиликда кутилмаганда «Маритиму»га имконият бой берилди – 1:2. Маурисио Сарри жамоаси эса Португалияга ажойиб натижа билан етиб келди. Азалий рақиблардан бири «Интер» ўтган ҳафтада Неаполда тор-мор этилди – 3:0.\nЖароҳатлар бўйича ҳам «Бенфика»нинг омади чопмаган. Жамоанинг асосий ўйинчилари Элизеу, Алекс Грималдо, Андре Ҳорта бугун жамоасига ёрдам бера олмайди. «Наполи»да эса энди янгилик бўлмай қолган Аркадиуш Миликнинг узоқ вақтдан буён даволанаётганини ҳисобга олмаса жанговар таркиб ўйинга шай.\nБешиктош ЕЧЛ анонси Тўсун\nЕЧЛ. G гуруҳи. «Бешиктош»да яна ғалаба, «Монако»да сенсация


Японияда Ҳонгконгдан ноқонуний йўл билан олиб ўтилган 110 килограмм олтин мусодара қилинди\n10:19 / 08.06.2016\nЯпония божхонаси томонидан Окинава префектурасидаги Наха аэропортида хусусий самолёт бортидан оғирлиги 110 килограмм келадиган олтин партияси топилди, деб хабар берди Киодо агентлиги.\nОлтиннинг тахминий нархи 500 миллион иен (4,5 миллион доллар)ни ташкил этади.\nЯпония қонунларига мувофиқ, мамлакатга олтин олиб кирилаётганда, унинг ушбу давлат ҳудудида сотилишини ҳисобга олиб 8 фоизли истеъмол солиғи тўланиши шарт. Харидор шартнома пайтида бу суммани тўлайди, шундай экан, охир-оқибат бу пул сотувчига қайтиб келади. Чегарадан ўтилаётганда солиқ тўловини тўламаслик контрабандачиларга 8 фоиз даромадга эга бўлиш имконини берар эди, мазкур ҳолатда эса бу фоиз даромади 400 минг доллардан иборат бўларди.\nПолиция контрабанда каналининг якудза жиноий гуруҳлари иштирокида йўлга қўйилганини гумон қилмоқда.\nЯнварь ойида Осакада бунданда катта олтин партияси ва қимматбаҳо буюмлар (130 килограмм олтин ва 586та Rolex қўл соатлари) олиб қўйилганди. Бундай катта миқдордаги қимматбаҳо товарларни Ҳонгконгдан совун сифатида олиб ўтишмоқчи бўлишган. Уларнинг умумий қиймати тахминан 1 миллиард иен (8,5 миллион доллар)ни ташкил этган. Жиноятчилар 12та қутида косметика воситалари ва совунлар остига олтин бўлаклари ва соатларни жойлаштиришган. Контрабандачиларнинг уларни ташиш вақтидаги ҳаракати Кансай аэропорти божхонаси ходимларида шубҳа уйғотган ва шу тариқа жиноятчилар қўлга олинган.


Нур-Султондаги кафеда портлаш юз берди - бир киши ҳалок бўлган, 30 дан ортиқ одам жароҳатланган - zarnews.uz\nНур-Султондаги кафеда портлаш юз берди - бир киши ҳалок бўлган, 30 дан ортиқ одам жароҳатланган\nБу ҳақда 21 ноябрь куни шаҳар соғлиқни сақлаш бошқармаси матбуот хизмати хабар берди.\nМаълумотга кўра, 21 ноябрь куни тушдан кейин кафеда газ баллони портлагани тўғрисида мурожат тушган. Портлаш оқибатида ошхона қисмидаги деворлар қулаб тушган. Қутқарувчилар бинодан 15 дона газ баллонини олиб чиқишган. Дастлабки маълумотларга кўра, воқеа жойида бир киши ҳалок бўлган.\n“Турли тан жароҳатлари олган 33 нафар жабрланувчи шаҳар касалхоналарига етказиб борилди. Айни вақтда уларга биринчи ёрдам кўрсатилмоқда. Барча тиббий ёрдам тўлиқ ҳажмда ва малакали мутахассислар томонидан амалга оширилади”, дейилган бошқарма баёнотида.\nТеглар: Нур Султон газ баллони


Тарихий шармандачилик: Миллатдошларимизни қирғиз фашистлари қирғин қилганда қисиб ўтиргандик, паловимизни эса Гиннес рекордлар китобига киритибмиз - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:08 - Тарихий шармандачилик: Миллатдошларимизни қирғиз фашистлари қирғин қилганда қисиб ўтиргандик, паловимизни эса Гиннес рекордлар китобига киритибмиз\nЎзА хабар қилишича, кеча "Пойтахтимизнинг Сайилгоҳ кўчасида давом этаётган "O‘zbegim" миллий қадриятлар фестивали доирасида ўзбекистонлик ошпазлар томонидан 7 минг 360 килограммлик палов тайёрланибди."\n– Гиннеснинг рекордлар китобида қайд этилиш учун таомга тўрт тонна масаллиқ сарфланиши керак эди, – дебди Guinness World Records вакили Ричард Стенинг. – Бугун ушбу талаб ошиғи билан бажарилди. Паловни тайёрлаш жараёнида Гиннеснинг рекордлари китоби талабларига тўлиқ риоя қилинди. Демак, палов тайёрлаш бўйича жаҳон рекорди ўрнатилди. Бу, албатта, Гиннеснинг рекордлар китобига қайд этилади.\nАгар бу масқаровозлик қозонида палов тайёрлаганлар ичида биронта ҳақиқий ўзбек бўлса эди, сўраган бўларди: "қанча миллатдошимиз қирғин қилинганда қисиб ўтирсак, Гиннес китобининг бу соҳадаги рекордини урамиз?"\nАслида, биз ўзбекларни бу соҳада Гиннес рекорди бор-йўқлиги ҳам қизиқтирмаслиги керак, дейди мухбиримиз. Даҳшатли факт шундан иборатки, 2010 йил 10-12 июнь кунлари қирғиз фашистлари ўзбекларни тириклайин ёққанда, ўзбекнинг қиз-ъотинларини подалашиб зўрлаганда, 3 кунда 300 ўзбекни ваҳшийларча ўлдирганда қиси ўтирган ўзбеклар миллат сифатирни йўқотиб бўлдтилар.\nАҳмомоқона Гиннес каби китобларга киришдан аввал миллат сифатимизни тиклаб олишимиз керак. Ҳозирча миллат сифатини йўқотиб бўлган ўзбеклар тўдасининг мутлақо кўпчилиги бундай нарсаларни тушунмайди ҳам.


Ажри улуғ амал. » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Ажри улуғ амал.\n13-01-2021, 19:07 muslim Мақолалар 51\nИнсонлар қалбига меҳр-муҳаббат берган Аллоҳ таолога битмас-туганмас ҳамду санолар бўлсин! Умматига меҳр ва муҳаббатли асосларни ўргатган севимли Пайғамбаримиз Муҳаммад (соллалоҳу алайҳи васаллам) га саловату саломлар бўлсин!\nДунёда қилинган ҳар бир ишнинг мукофоти бор. Ватан ҳимояси ҳам савоби улуғ, эзгу ишлардандир. Мамлакатимизда 14-январ "Ватан ҳимоячилари" кунини миллий байрам сифатида нишонлаш анъанага айланди. Бугунги тинч осойишта ҳаётимизни қуролли кучлар ҳимоя қилмоқда. Ана шундай масъулиятли бурчни сидқидилдан адо этаётган ўғлонларимиз шаънига, қанча тасаннолар айтсак арзийди. Тарихда маълумки, ҳалқнинг тинчлигини таъминлаш ва ҳудудларни ҳимоя қилишга ўша юртнинг ўғлонлари сафарбар этилган. Росулуллоҳ (соллаллоҳу алайҳи васаллам) даврларида ҳам бир жамоа сафарларда тунлари қўриқчилик қилиб чиққанлар.(Абу Атия р. а) ривоят қилади: "Росулуллоҳ (соллаллоҳу алайҳи васаллам) бир киши вафот этганини билиб, қай бирингиз уни бирор яхши амалларни бажараётганларида кўрган?" деб сўрадилар. Бир киши: "Мен у билан Аллоҳ йўлида бир кеча қўриқчи бўлдим" деб айтди. Пайғамбаримиз(соллоллоҳу алайҳи васаллам) ва У зот билан ўтирганлар ўринларидан туриб, унга жаноза намозини ўқишди.\nҚабрига қўйилгач Росулуллоҳ(соллоллоҳу алайҳи васаллам) қўллари билан тупроқ тортдилар, сўнг, (маййитга қараб): "Мен сенинг жаннат аҳлидан эканлигинга гувоҳлик бераман, дедилар".(Имом Табароний).\nВатанни севиш, унинг тинчлик ва осудалигини сақлаш барча касб эгалмрининг эркак ва аёлининг, ёшу қарининг бирдек бурчи ва вазифасидир. Ватан тинч бўлса, келажак авлод осуда яшайди, ва тоат-ибодатлари ўз вақтида адо этилади.\nЮртимиз тинчлиги, равнақи йўлида ҳизмат қилаётган Ватандошларимизга байрам муборак бўлсин! Аллоҳ барчангиздан рози бўлсин! Аллоҳ таолодан юртимиз тинчлиги учун дуо ва илтижолар қилиб сўрашдан чарчамаймиз!\nҲатирчи туман" Буғирдоқ"МФЙ отинойиси: Мирзаева Робия.\nВатан ҳимоячилари- юртнинг мард ўғлонлари!\nВатан ҳимоячилари- юртнинг мард ўғлонлари! ...\nВатанни ҳимоя қилиш – дунё ва ундаги нарсалардан\n14 январь Ватан ҳимоячилари куни муборак бўлсин! ...\nМуҳаббатларнинг олийси Расулуллоҳга бўлганидир\n“Ей Жаброил, Муҳаммаднинг ҳузурига бор ва: “Албатта, биз сени умматинг ҳақида ...


Истанбулда ўтган учрашувда АҚШ ва Туркия стратегик ҳамкор экани тасдиқланди\n19 январ 2021, Тошкент вақти: 22:56\nАҚШ президентининг хавфсизлик бўйича маслаҳатчиси Макмастер.\nАҚШ ва Туркия ҳукумати расмийлари бу икки мамлакат стратегик ҳамкор эканини тасдиқлаб, “террорчиликка қарши курашни ҳамкорликда кучайтириш” масаласини муҳокама қилдилар. Бу ҳақда АҚШ ва Туркия эълон қилган қўшма баёнотда маълум қилинди.\nАҚШ президентининг хавфсизлик бўйича маслаҳатчиси Макмастер ва Туркия президентининг махсус маслаҳатчиси Иброҳим Қалин 11 февралда Истанбулда учрашди.\nХабарда айтилишича, томонлар учрашувда “АҚШ ва Туркия муносабатлари тўғрисида ҳам фикр алмашиб, бу икки давлат қадим иттифоқчилар сифатида стратегик ҳамкор бўлиб қолаётганини таъкидладилар”.\nТуркия 2016 йилда муваффақиятсиз тугаган давлат тўнтаришини уюштиришда айблаб келаётган уламо Фатҳуллоҳ Гуланни Вашингтон Анқарага топширишдан бош тортгани ортидан АҚШ-Туркия муносабатларида совуқчилик сезила бошлаган эди.


Жанубий кореялик мутахассислар IUTдаги ўқув жараёни билан яқиндан танишишди\n12:52 / 23.02.2017\nКорея Республикасидаги Инҳа университети мутахассислари Тошкент шаҳридаги Инҳа университети (IUT) даги ўқув жараёнини ўрганиб, таҳлил қилиш учун Ўзбекистонга ташриф буюрдилар. Бу ҳақда IUT Ахборот хизмати хабар бермоқда.\nДелегация таркибидан Корея Республикасидаги Инҳа университетининг таълим бўйича қўмита вакиллари ўрин олишди.\nIUTга ташриф давомида Жанубий Кореялик мутахассислар Тошкент шаҳридаги Инҳа университетидаги ўқув жараёнини ўрганишди. Текшириш натижаларига кўра Корея Республикасидаги Инҳа университетининг таълим бўйича қўмита вакиллари IUTдаги ўқув стандартларига юқори баҳо бердилар ҳамда илм даргоҳида ўқув жараёнини янада такомиллаштириш бўйича ўз тавсияларини беришди.\nМазкур ташриф доирасида Корея Республикасидаги Инҳа университети делегацияси ўқув жараёнида фойдаланиш учун 100 хил номдаги ўқув адабиёти ва лаборатория ускуналарини топширишди.


Ahlisunnat.uz | Махсус кунларни нишонлаш\nБош саҳифа / Суннат - Бидъат / Махсус кунларни нишонлаш\nСуннат - Бидъат 25\nСавол: Оналар куни муносабати билан “Жаннат оналарнинг оёғи остида” ҳадиси шарифи айтилди. Бунга ўхшаш “Дин қиличларнинг остида” ҳадиси шарифи ҳам бор. Буларнинг изоҳи қандай?\nЖавоб: “Жаннат оналарнинг оёғи остида” дегани “Жаннатга кириш учун ота-онанинг розилигини олиш керак” деганидир.“Дин қиличларнинг остида” ҳадиси шарифининг эса изоҳи қуйидагича:\nҚилич - жиҳод қилишни, жанг қилиш санъатини кўрсатади. Исломиятни ёйиш Жаннатга кириш учун кофирлардаги қуролларнинг барчасини ясаш ва булардан яхши фойдаланиш лозим. Душманга қарши энг янги қуролларни тайёрлаганлар ва улар билан диннинг амрига мос шаклда жанг қилганлар жаннатга эришадилар. Жиҳод шакллари даврларга қараб ўзгаради. Совуқ уруш деб аталувчи уруш шакли ёки қалам билан жиҳод баъзан қурол билан қилинган жиҳоддан муҳим бўлиши мумкин.\nДунё ва ҳўкизнинг бўйни\nЖаноби Пайғамбаримиз “Раббим менинг ризқимни қиличимнинг учида яратди” деб марҳамат қилдилар. Яъни “Душманлар билан жиҳод қилиб, олинган ғанимат молдан ҳиссамга тушгани билан кун кечираман” дедилар. Шу ерда бўлган бир деҳқон “Менинг дунёлигим қаерда?” деб сўради. Шунда Расулуллоҳ “Дунё ҳўкизнинг бўйни устида” деб марҳамат қилдилар. Яъни “Ҳўкизинг билан полизни ҳайдаб, ризқингни топасан” деб марҳамат қилдилар. У вақтларда омоч ҳўкизнинг бўйнига боғланар эди. Шунинг учун шундай дедилар. Деҳқоннинг меҳнат қилиб, полизини шудгор қилишига ишорат қилдилар. Баъзи кишилар буни билмагани учун “Ер юзи ҳўкизнинг бўйни устида экан” деб дин китобларини мазах қилишмоқда.\nСавр ҳўкиз деганидир. Кўкда ҳўкиз шаклида тизилган юлдузлар тўплами бор. Бу ҳадиси шариф айтилган вақтда шу бурж, қуёшдан ер куррасигача фаразан тортилган бир чизиқ устида жойлашганди. Дунё ҳўкиз буржида эди. Унга бузоқ буржи ҳам дейилади. Олимлар бу ҳадиси шарифни бошқача ҳам изоҳлайдилар. Бундай ҳадиси шарифлар кўп. Шунинг учун Қуръони карим ва ҳадиси шарифларнинг таржималарини ўқиш, нотўғри ҳукм чиқаришга сабабият бериши туфайли жуда зарарлидир. Динини ўрганишни хоҳлаган киши тўғри ёзилган фиқҳ китобларини ўқиши керак.\nТуғилган кун, никоҳ тўйининг ҳар йилини нишонлаш\nСавол: Туғилган кунни, тўйлари бўлиб ўтган кунни нишонлаб, ҳадя беришнинг зарари борми?\nЖавоб: Туғилган кунига аҳамият беришни христианлар мусулмонлардан ўрганишган. Бу ибодат эмас, шунчаки одатдир. Бу одат христианлардан келган бўлса ҳам, ибодат бўлмагани учун мусулмонларнинг туғилган кунини, тўйлари бўлиб ўтган куннинг санаи давриясини нишонлашларининг зарари йўқ. Лекин ғайри муслимларнинг ибодат сифатида қиладиган нарсаларини, масалан, диний байрамларини нишонлаш жоиз эмас.\nНикоҳ тўйлари бўлиб ўтган кунни маълум йилларда нишонлаш каби гуноҳ бўлмаган одатларини тақлид қилиш жоиз. Лекин фойдаси бўлмаган одатларни олиш ғарбни кўр-кўрона тақлид қилиш, уларга ўхшашга уриниш дуруст эмас.\nФан кашфиётларини ғайримуслимлардан олишни динимиз буюрган. Чунки “Илм Хитойда бўлса ҳам олинг”, “Ҳикмат, фан ва ҳунар мусулмоннинг йўқотган молидир. Қаерда топса, олсин” ҳадиси шарифлари ғайримуслимларга эргашишни эмас, илм-фан уларда бўлса ҳам, излаб топиб ўзлаштиришни ва улардан устун бўлишга ҳаракат қилишни билдирмоқда.\nСавол: Бир кишининг дуч келган бир махлуқ бўлиб эмас, инсон бўлиб дунёга келганига шукр қилиши ва туғилган кунини нишонлаши жоизми?\nЖавоб: Исломиятда туғилган кунини нишонлаш бор нарса. Бу Аллоҳу таолога шукр қилиш бўлади. Мавлуд байрами муҳтарам пайғамбаримизнинг туғилган кунларидир. Пайғамбаримиз душанба куни рўза тутардилар. Сабабини сўраганларида “Бу куни дунёга келдим. Шукр учун рўза тутаман” деб марҳамат қилдилар. (Муслим, Абу Довуд, И.Аҳмад, Ҳақ сўзнинг васиқалари)\nСавол: “Туғилган кун, хотин-қизлар куни сингари одатлар ғарбдан келган бузуқлик” дейишади. Ғарбдан келган ҳамма нарса гуноҳ саналадими?\nЖавоб: Динимиз фақат кофирларнинг ибодат ва ҳаром бўлган одатларини ишлашимизни тақиқлайди. Мубоҳ бўлган одатларига изн беради. Расулуллоҳ попларнинг пойафзалини ва Рум либосини кийганлиги мўътабар китобларда билдирилган. Туғилган кунни нишонлашни христианлар мусулмонлардан ўрганишган.\nМавлуд – туғилган кун деганидир. Жаноби пайғамбаримизнинг туғилган куни бутун мусулмонларнинг байрамидир. Мавлуд кечасида пайғамбаримиз туғилгани учун хурсанд бўлганларнинг гуноҳлари авф қилинади.\nБу кеча пайғамбаримиз алайҳиссалом туғилган вақтларидаги кузатилган ҳолатлар, мўъжизаларни ўқиш-тинглаш жуда катта савобдир. Расулуллоҳнинг ўзлари ҳам айтиб берардилар. Асҳоби киром ҳам бир жойга тўпланиб, булар ҳақида ўқиб, бир-бирларига баён қилардилар.\nТуғилган кунини нишонлаш ибодат эмас, одатдир. Бу одат христианлардан келган бўлса ҳам, ибодат бўлмагани учун мусулмонларнинг туғилган кунни, тўйлари бўлиб ўтган кунни, ота-оналар, хотин-қизлар, болалар кунини нишонлашларининг, янги йилларда табрик қоғози жўнатишларининг зарари йўқ. Гуноҳ бўлмаган бундай одатларни тақлид қилиш жоиз. Лекин туғилган кунида торт устига шам ёқиш каби фойдаси бўлмаган одатларни қилиш дуруст эмас.\nСарвари олам пайғамбаримиз узун анторий (араб ўлкаларида эркаклар киядиган узун кийим) кийганлар, шим киймаганлар. Шим кийиш одатда бидъатдир. Одатда бидъат бўлган нарсани қилиш гуноҳ эмас. Самолётга миниш ҳам одатда бидъатдир, гуноҳ эмас. Шунинг учун одат бўлган жойларда кофирлардан келган бўлса ҳам аёлларнинг плащ, эркакларнинг шим кийишлари гуноҳ эмас. Пайғамбаримиз баъзан рум (грек), баъзан араб кийимларини киярдилар. Термизий билдирган ҳадиси шарифда енглари тор, рум кийимини киярди. (Мавоҳиб-и ладунния)\nҲаким ривоят қилган “Бир қавмга ўхшаган улардандир” ҳадиси шарифидаги "ўхшамоқ" - ибодатларда ўхшамоқ деганидир. Кийим-кечакка тегишли нарсалар урф-одатга ётади. Жирканч бўлмаган одатларда кофирларга ўхшамоқ гуноҳ бўлмайди. Ибодатда кофирларга ўхшамоқ баъзи жойларда макруҳ, баъзи жойларда ҳаром, баъзи жойларда эса, куфр бўлади. Масалан, бўйнига хоч (крест) таққан кимса кофир бўлади. Лекин кофирнинг кўйлагини кийиш, соч ўстириш гуноҳ эмас. Чунки булар одатдир.\nСавол: Туғилган кунида, тўйлари бўлиб ўтган кунни нишонлаётганда торт пишириш, устига шам ёқиш жоизми?\nЖавоб: Торт пиширса бўлади, газли ичимликлар, чой ичиш, тансиқ овқатлар ейиш мумкин. Торт устига шам ёқиш дуруст эмас. Буни қилмаслик керак.\nСавол: Баъзан болаларнинг туғилган кунига ҳадя олишади. Буларни нишонлашда ҳижрий сана бўйича ҳаракат қилиш дуруст эмасми?\nЖавоб: Бу одатдир, милодий бўйича ҳам нишонлаш мумкин. Пайғамбаримизнинг туғилган кунлари ҳижрий тақвим бўйича нишонланади. Оддий одамларнинг туғилган, никоҳланган кунларини ҳижрий бўйича нишонлаш яхшироқ. Яъни иккиси ҳам бўлади. Лекин ҳижрий бўйича нишонлаган яхшироқ.\n(Исломиятда қуёш йилининг ойлари ичида ҳурматли ва муборак кун йўқ. Туғилган кун ва муборак кечалар ҳижрий тақвим бўйича нишонланади. Бутун ибодатларда ва диний фаолиятларда қамарий ойлар асос қилиб олинади. Ҳаж, рўза, қурбон ва байрам кунлари қамарий ойлар бўйича аниқланади. Ҳажни Аллоҳу таоло билдирган Зулҳижжа ойида адо қилмай, мелодий бир ойда, масалан, январда адо қилиш, рўзани Рамазонда эмас, февралда тутиш диннинг асосини ўзгартириш бўлади.\nҚадр кечаси, Арафа кечаси, Рамазон байрами кечаси, Қурбон байрами кечалари, Барот кечаси, Мавлуд кечаси, Меърож кечаси, Рағойиб кечаси, Муҳаррам кечаси, Ошуро кечаси ҳам қамарий ойлар бўйича аниқланади. Аллоҳу таоло қулларига кўп раҳм қилгани учун бу кечаларни қийматли қилиб, бу кечалардаги дуо ва тавбаларни қабул қилишини ваъда қилган. Бу кечаларни бошқа кунларга алмаштириш, динни тубдан ўзгартириш бўлади. Аллоҳу таоло “Бу кечаларда қилинган дуо ва тавбаларни қабул қиламан” деб марҳамат қилган. Биттаси чиқиб “Ё Рабби, сен Мавлуд кечасини Раббиулаввал ойининг ўн иккинчи кечаси деб белгилаган эдинг, биз уни апрель ойига алмаштирдик. Биз сенга эргашмаймиз, сен бизга эргашгин” деса қанчалик тубанлик бўлади.)\nСавол: Валентин куни деб аталадиган севишганлар кунини нишонлаш ва ҳадялашишнинг зарари борми?\nЖавоб: Бу ота-оналар кунидек бир одатдир. Лекин кунимизда севги дейилганда шариатга зид севги назарда тутилади. Бу эса асло жоиз эмас, ҳаром бўлган нарса нишонланмайди. Одатдаги янгиликлар, тақлидлар жоиз, лекин бу одат динга зид бўлса нишонланмайди. Яъни динимизда никоҳсиз севги бўлмайди. Қуйидаги христиан ҳикояси тўғри бўлса, севишганлар кунини нишонлаш, худди попнинг ёшларга беникоҳ қўшмачилик қилишини ва ўша попнинг ўлимини нишонлашдек бўлади. Ҳатто ғайридинлар бу кунни байрам эълон қилганига биноан, уларнинг байрамларини нишонлаш имонга хавф туғдиради.\nВалентин кунининг тарихи: Зулми билан машҳур бўлган Рим императори Клаудиус II катта қўшин тўплашни истарди. (Милоддан кейин 200 йилларда) Император эркакларнинг қўшинга чақирилганида оилаларини ва севгилиларини ўйлаб, жанг қила олмаслигига ишонади. Шу сабабли ёшларнинг уйланишига рухсат бермайди. Шу даврда император Клаудиусга қарши чиққан ва ёшларни бир-бирлари билан топиштирган роҳиб Валентин ёш ошиқларнинг энг яқин дўсти бўлади. Бундан хабар топган император Валентинни қамоққа олдиради. Қамоқхона назоратчисининг кўзи ожиз қизини даволаган роҳибнинг бу ҳаракати император Клаудиуснинг қулоғига етади. 14 февраль куни роҳиб Валентин ўлдирилади. (Милоддан кейин 270)\nЎлган куни Валентиннинг қамоқхона назоратчисининг қизига ёзган мактуби топилади. Хатда Валентин севишганлар орасидаги севгидан, ҳиссиёт ва иҳтиросдан дил ёради. Шундан буён ҳар 14 февраль куни Валентинни хотирлаш учун ғайриқонуний алоқалари бор беникоҳ юргичлар тарафидан нишонланади.\nХристиан Валентин ёшлар билан бирга ёш болалар тарафидан ҳам яхши кўриларди. У бир баҳона билан қамоққа олинади. Қамоқдалигида болалар гулдасталар билан ёзган хатларини қамоқхона темирларига осадилар. 14 февраль куни у ўлимга ҳукм этилади. Ўлимидан кейин ҳар йил 14 февралда инсонлар севгилиларига гул ва шоколад билан севги мактублари йўллайдилар.\nТурли ўлкалардаги тарихчилар эса 14 февралнинг фақат севишганлар куни деб баҳоланишига қарши. Улар 5-асрда яшаган роҳиб Валентиннинг бу кунни байрам деб эълон қилганини таъкидлайдилар.\n“Валентин христианлар наздида Рим азизи ҳисобланади. Милоддан кейин 269 йилларида ўлдирилган деб ҳисобланади. Ошиқларнинг азизи сифатида ҳам маълум. Валентин ҳар йили 14 февраль куни хотирланади, вақт ўтиши билан бу кун севишганлар кунига айланди.” (Oxford Dictionary of English)\nБидъат, одатда бидъат дегани нима?\nСавол: “Бидъат” ва “одатда бидъат” дегани нима?\nЖавоб: Бидъат - кейиндан чиқарилган, пайдо қилинган нарса, янгилик, ўзгартириш деганидир. Кейиндан чиқарилган нарсалар ё одатда, ёки ибодатда бидъат бўлади. одатдаги бидъат - савоб кутмай, дунё манфаати учун қилинадиган ишлардир. Одатдаги бидъат агар бирон ибодатни бузмаса ёки динимиз тақиқлаган нарсалардан бўлмаса, гуноҳ бўлмайди.\nОдатда бўлган бидъат самолётга миниш, костюм кийиш, чой ва қаҳва ичиш, ота-оналар кунини нишонлаш каби динимиз тақиқламаган бирон иш бўлса, гуноҳ эмас. Ибни Обидин ҳазратлари “Ейиш, ичиш ва кийиниш каби одатлардаги янгиликлардан ифлос ва зарарли бўлганларини кофирларга ўхшаш нияти билан қилиш таҳриман макруҳдир. Зарарли бўлмаганларини, уларга ўхшашга интилмасдан ишлаш макруҳ бўлмайди. Расулуллоҳ жанобимиз роҳибларнинг пойафзалини кийгандилар” деб ёзган.(Радд-ул мухтор)\n“Пайғамбар жанобимиз енглари тор рум либосини ҳам кийгандилар.” (Термизий, Мавоҳиб)\nРасулуллоҳнинг ибодат сифатида қилган азон айтиш, жамоат билан намоз ўқиш каби динимизнинг шиори бўлган суннатларига "Суннати ҳудо" дейилади. Ибодат сифатида эмас, балки одат сифатида қилганларига эса "Суннати зоида"дейилади. Бино қуришда, еб-ичишда, кийинишда фойдаланган нарсалари мана шунга мисол бўлади. Буларни тарк этиш ва одатда бидъат бўлган, яъни кейиндан пайдо бўлган янгиликларни ишлаш гуноҳ бўлмайди. (Ҳадиқа)\nИбодатда бидъат деб, пайғамбаримиз ва тўрт халифаси замонида бўлмай, динда кейиндан чиқарилган, уйдирилган ақидаларга, сўзларга, иш-амалларга, шаклларга ва одатларга айтилади. Ибодатларга бидъат аралаштириш катта гуноҳ бўлади. Ҳадиси шарифда марҳамат қилиндики: “Ҳар бир бидъат бузуқликдир ва ҳар бузуқлик эса, жаҳаннамдадир.” (Ибни Асокир)\nИбодатга бидъат аралаштириш Аллоҳу таолонинг динидан камчилик топишга уриниш, қўйган ҳукмларини ёқтирмаслик, динни ўзгартириш бўлади. Ислом олимлари бидъатни "бидъати ҳасана" ва "бидъати саййия" деб иккига ажратганлар. Мактаб, китоб каби кейиндан пайдо бўлган нарсаларга "бидъати ҳасана" деганлар. “Ҳадиқа”да “Бундай бидъат бир ибодатнинг бажарилишига ёрдамчи бўлганлиги учун динимиз изн беради” деб айтилган. Имом Раббоний ҳазратлари эса, диннинг изн берган бундай фойдали нарсаларга "бидъат" сўзини аралаштирмаслик ва уларни "суннат-и ҳасана" (яхши иш) деб аташ кераклигини билдирган. "Суннат" бу ерда "йўл", "иш" деганидир. Йўлнинг, ишнинг яхшиси ҳам, ёмони ҳам бўлади. Ҳадиси шарифда бирон суннати ҳасана (яхши сўқмоқ) очганлар мадҳ этилмоқда, суннати саййия (ёмон сўқмоқ) очганлар эса ёмонланмоқда. (Муслим)\nКофирларнинг ибодат сифатида қилган ишларини мусулмонларнинг қилиши жоиз эмас. Масалан, поплар, роҳиблар ибодат маросимлари учун белларига зуннор боғлайдилар, бўйинларига хоч (крест) тақадилар. Баъзилари бошларига кепка ва шляпа сингари бош кийимлар кийишади. Мусулмонларнинг бундай қилишлари куфр бўлади.


(ҳ. 8/м. 630)\nҲунайн ғазотида муттафиқ мушрик қўшини мусулмонлардан кескин зарба егач, Сакиф қабиласи ватанларига қайтди. Тоиф қалъасига кириб олди. Ҳавозин қабиласи бошлиғи (Авф ўғли Молик) ҳам улар билан бирга эди.\nСакиф қабиласи бошлиғи Масъуд ибн Урва эса Ҳунайн урушига қўшилмаган, энди Тоиф муҳосарасида ҳам кўринмас эди. Макканинг мусулмон қўлига ўтганини билгач, тахликанинг Тоиф устига ҳам келиши эҳтимоли борлигини ўйлаб, Яман томонларга борган, манжаниқ, даббода каби араблар орасида машҳур бир неча қуроллардан фойдаланишни ўрганмоқчи бўлган ва мақсадига эришган ҳам эди. Урва Макка бошлиғи Абу Суфённинг куёви эди. Макка мушриклари Тоифнинг ҳокими Сакиф қабиласини Қурайш қабиласи билан тенг тутар эдилар. Пайғамбарликни маккаликларнинг ёки тоифликларнинг пешволаридан бирига лойиқ кўрардилар.\nТоиф Ҳижоз шаҳарларидан бўлиб, Ҳижоз бўлгасининг жаннатмакони эди. Макканинг жанубида жойлашган Тоиф баланд қалъа деворлари билан ўраб олинган қадимий бир шаҳар, Сакиф қабиласининг маркази эди. Сакифликларнинг ҳудуди Ямангача чўзилган эди. Улар жасур, жанговар халқ эдилар. Қалъаларини таъмир эттириб, ичига бир йилга етадиган озиқ-овқат йиғишган, қурол-яроғ омборлари ҳам қуриб олишган эди. Шу зайл урушга тайёргарлик кўришган, ҳар тарафга ишончли қўриқчиларни жойлаштириб қўйишган эди166.\nРасули акрам Тоиф қалъасини қамал қилишга қарор бердилар. Ўн минг кишилик бир қўшинга Валид ўғли Холидни саркарда тайин этиб, ўзлари қўшинларини олиб, орқадан юрдилар. Шу зайл Тоиф муҳосара остида қолди.\nБу муҳосара Ҳунайн урушининг давоми эди. Тўққиз йил олдин Макка даврида Расули акрам қилган саёҳатларида тортганлари аламли азобнинг ўчини тоифликлардан олиш учун уюштирилган бир интиқом жанги эмасди. Бутун ҳаётлари давомида буюк Пайғамбаримиз ҳатто энг ёмон душманларига қарши ҳам кин-адоват туйғуси билан ҳаракат қилмаганлар.\nТоиф муҳосараси анчагача чўзилди; йигирма кун давом этди. Бироқ шаҳар таслим бўлмади. Ислом қўшини бу муҳосарада қалъани йиқитиш учун дастлаб манжаниқ ва даббода ишлатишди. Мусулмонларга бу қуроллардан фойдаланиш усулини Салмон Форсий ўргатган эдилар167. Бироқ Тоиф қалъаси анча мустаҳкам эди. Тоифликлар ҳам қалъани шиддат билан мудофаа қилишар, қамалга дош беришар эди. Ҳатто қалъадан отилган ўқлардан мусулмонлар ўн шаҳид ҳам беришди. Мана шундай бир пайтда Валид ўғли Холид ўртага отилиб чиқдилар. Яккама-якка олишувга душмандан мард истадилар. Тоифликлар у кишининг таклифларига:\n— Қалъада сенга қарши чиқадиган киши йўқ. Захирамиз тугагунча чидаб турамиз. Охирида ҳаммамиз бирданига қалъадан чиқамиз. Сизлар билан ўлгунимизча жанг қиламиз! − дея жавоб бердилар. Мубораза таклифини қабул қилмадилар, рад этдилар.\nҚалъани олиш учун кўп қон тўкилажаги маълум бўлди. Буюк инсон Расули акрам асҳоблари билан маслаҳат қилдилар. Уларнинг раъйини сўрадилар. Навфал:\n— Ҳозир тулки уясига кирган. Охиригача сиқувга олинса, чиқишга мажбур бўлади. Бироқ ўз ҳолига қўйилса ҳам, ундан бирор зарар етмайди, − дея фикрини билдирди.\nПировардида урушни тўхтатишнинг зарари бўлмаслигига қаноат қилинди. Бинобарин, Расули акрам ҳам тажовуз фикрида эмасдилар. Ислом динини ва мусулмонларни мудофаа қилардилар, холос. Инсонийлик нуқтаи назаридан қамалнинг тўхтатилиши маъқул кўрилди ва тўхтатилди.\n— Ё Раббий! Сакифга (тоифликларга) ҳидоят насиб айла! Уларни бизга юбор! − дея дуо этган Фахри Коинот асҳоблари билан биргаликда у ердан айрилдилар. Макка томон йўлга тушдилар168.\n166. «Мавоҳиби Ладуния» таржимаси, 10-жилд, 180-бет.\n167. «Тажрид» таржимаси, 10-жилд, 361-бет.\n168. Бир йилдан кейин Тоиф аҳолиси Расули акрамга бир ҳайъат юборди. Қон тўкилишига йўл қўймай, мусулмонликни қабул қилди. Мадинага келган мумассил ҳайъатлар орасида Пайғамбаримизни энг кўп қувонтирган ҳодиса − тоифликларнинг Исломга кириши бўлди.\nСаккизинчи ҳижрат йилидаги қамалда ҳазрат Пайғамбарга қарши турган Тоиф Табук сафаридан сўнг тўққизинчи ҳижрат йилида ҳаммадан аввал ҳайъат жўнатган, Расулуллоҳ соллаллоҳу алайҳи васалламга итоат этган эди.\nТоиф муҳосараси давомида Яманда бўлган тоифликларнинг бошлиғи Урва Табук сафарида Расули акрамнинг қўлга киритганлари порлоқ зафар ҳақида эшитган, Мадинага келиб мусулмонликни қабул қилган эди. Тоифга қайтгандан сўнг мусулмонликни аҳолига қабул эттириш учун кўп ҳаракат қилди. Бир куни эрталаб вақтли туриб уйининг томига чиқиб, мусулмон бўлганларни намозга чақириш учун азон айта бошлади. Ўшанда Сақийф қабиласининг бир гуруҳ аскарлари ғазабланишди, Урванинг уйини ўраб олишди. Ўлдиргунларига қадар Урвани ўқ ёмғирига тутишди. Сўнгги нафасини оларкан, Урва Ислом дини йўлида шаҳид бўлаётгани учун Аллоҳга шукр қилди ва мусулмон шаҳидларининг ёнига кўмишларини сўради (Ибн Асир). Урванинг бу тарзда шаҳид этилиши мусулмонликни қабул қилган Ҳавозин қабиласи билан тоифликларнинг орасини очди. Шундайки, Сақийф бу қилган жиноятлари туфайли ташқарига чиқолмайдиган бўлди. Қилмишларига пушаймон бўлдилар, афсус-надомат чекдилар. Пировардида мусулмонликни қабул қилишга қарор бердилар. Мадинага бир ҳайъат юбордилар. Мусулмонликка кира олиш учун баъзи шартларни илгари сурдилар. Бутларнинг маълум бир вақтгача ўз ҳолига қўйилишини сўрадилар. Ҳолбуки, мусулмонлик Якка Тангри эътиқодига суянади. Табиийки, бутга сиғинишнинг давом этилишига рухсат этилмади. Ҳайъатнинг таклифи рад қилинди. Тоифликлар ўзларининг намоздан хориж тутилишларини ҳам илтимос қилишган эди. Ўшанда Расули акрам:\n« Ибодатсиз дин бўлмас. Намози бўлмаган динда хайр йўқдир», дея марҳамат қилганлар.\nТоифнинг Лот номи билан аталувчи бутини йиқитиш иши «муаллафаи қулуб»дан Абу Суфён билан билан Муғийрага топширилди. Лот йиқиларкан, Тоиф хотинлари йиғлар эдилар (Ибн Ҳишом).\nБироқ Тоиф ҳайъати юртларига қайтаётганида Пайғамбаримиз тоифликлирга мусулмонликни ва Қуръони каримни ўргатиш учун энг ёш мусулмонлардан Абул Ос ўғли Усмонни бердилар ва унга шуларни танбеҳ этдилар:\n— Намозларни чўзма! Инсонларнинг энг заифларини мезон тут! Жамоат орасида катта, кичик, заиф ва иш одами бўлишини унутма! («Ҳазрат Муҳаммад Мустафо», 419-бет.)\nЛотнинг йиқитилиши ва Тоифнинг Исломга кириши билан мусулмонлик бутун Ҳижоз водийсини қамраб олди.


Ҳотирани қандай қилиб кучайтириш мумкин? | БАРЧАНИНГ СЕВИМЛИ ЖУРНАЛИ - LiveJournaL.Uz !\nДомой » ЯНГИЛИКЛАР » САЛОМАТЛИК » Ҳотирани кучайтириш борасида 10 та самарали усул\nҚобилжон Атаханов 19.01.2019\tСАЛОМАТЛИК Комментировать 23 Просмотров\nҲисоб-китобларга кўра инсонлар эшитган нарсаларининг 30% қисмини орадан 20 дақиқа ўтиб, 50% қисмини эса ярим соат ўтгач унутиб юборар эканлар.\nҲотирани кучайтиришнинг қандай усуллар билан таъминлаш мумкинлиги бугунги кунда ёшлар орасида ҳам оммабоп саволлардан бирига айланган. Қуйидаги усуллар эса бу борада Сизга беминнат ёрдам бера олади.\nҲотирани қандай қилиб кучайтириш мумкин?\nКроссвордлар, ҳаёлда санаш, мантиқий вазифаларга ечим топиш, шеърларни ёдолиш, чет тилларини ўрганиш - мия фаолиятини аъло даражда рағбатлантиради. Бундан ташқари улар ҳотирани яхшиловчи энг оддий ва самарали усуллари саналади.\nАмерикалик олимларнинг ҳулоса қилишларича, таомномага киритилган узум шарбати ҳотирани 20% га яхшилайди. Узум шарбати таркибида кўплаб антиоксидантлар бўлгани боис у мияни ёшартириш хусусиятига эга.\nПиёда сайр қилиш, лўкиллаб югуриш, рақслар - буларнинг барчаси танани чиниқтириш билан бир қаторда мия фаолиятини яхшилаш учун хизмат қилади. Бундай фаоллик мияга кислород етиб боришини таъминлайди ва маълумотларни яхшироқ эслаб қолишга ҳамда ҳотирани кучайтиришга ижобий ёрдам беради.\nБиласизми, Франклин Рузвелт маълумотларни ажойиб усулда эслаб қолган экан. Бунинг учун у янги танишган инсонларининг қиёфасини уларнинг исмлари пешонасига ёзилган ҳолатда ҳотирасига муҳрлар, кейинги сафар кўрганида ана шу пешонадаги ёзув билан танишининг исми ҳам эсига тушаркан. Ушбу “ноу-хау”ни ўзингизда ҳам синаб кўринг.\nБирор маълумотни, масалан телефон рақамлари, манзил ёки исмни овоз чиқариб айтган пайтимизда уларни эслаб қолиш имконияти катталашади.\nКераклигича уйқу - саломатлик гарови. Тўйиб ухлаган инсонлар кўпроқ яшашлари ҳам илмий томондан исботланган. Уйқу пайтида инсон организми бўшашган ҳолатда бўлади, ёшариш гормонлари фаоллашиб кетади. Тўйиб ҳордиқ олган организм билан инсон уйқуга тўймайдиган инсонларга нисбатан маълумотларни икки марта тезроқ ва яхшироқ эслаб қолади.\nМедитация, йога, уқалаш муолажалари ҳам диққатни бир ерга жамлаш борасида беқиёсдир.\nҲар тонг уйғонганингиздан кейин кўзларингизни турли томонларга 30 сониядан ҳаракатлантиринг. Бу ҳотирани 10% га яхшилаб бериши тан олинган факт. Машқлар пайтида мия яримшарлари бир-бири билан уйғунликда ишлайди.\nБирор муҳим маълумотни эслаб қолишингиз керак бўлса, уни ўрганиш учун тонгги 7-10 ва тунги 17-20 даги оралиқ вақтларни танлаганингиз маъқул. Ушбу вақт оралиғида миянинг иш лаёқати 30% га қадар фаол бўлади.\nЭслаб қолиш ёки ҳотирани кучайтиришнинг энг яхши усулларидан бири - маълумотни яҳлит ибора кўринишида ҳотирага жойлашдир. Бу ёрқин, эсда қоладиган қиёфа ёки сўз бўлиши керак. Бу борада ифорлар ҳам ёрдамга келиши мумкин.\nСаломатлик ва тўғри таомланиш ҳотирани кучайтиришга катта таъсир кўрсатади. Истеъмол қилиш учун таркибида кўп миқдорда антиоксидантлар бўлган маҳсулотларни танланг.\nЧерника, брокколи, исмалоқ, ёнғоқлар, цитрус мевалар, лавлаги, қора олхўри ва майиз шулар жумласидандир. Бундан ташқари Омега-3 кислотаси ҳақида ҳам унутмаслик лозим.\nҲотирани ривожлантирувчи энг фойдали етакчилардан бири – “В” гуруҳидаги витаминлар саналади. Мисол учун “В12” витамини етишмаслиги ҳотиранинг пасайишига олиб келиши мумкин.\nУни балиқ, гўшт, тухум, парранда гўшти таркибидан топса бўлади. Бундан ташқари “С” ва “Е” витаминлари ҳам бу борадаги беминнат ёрдамчилардир.\nАтеросклероздан ҳоли бўлиш учун таомномадаги ёғлар, маргарин, сариёғ миқдорини камайтириш керак. Ёғларнинг кундалик таомномадаги меъёри суткасига 90 гр. дан ошиб кетмаслиги лозимлигини унутманг.\nмия ноу-хау ҳотира\t2019-01-19\nтегимия ноу-хау ҳотира\nНазад Koinot miqyosidagi 1 kun 72 yilga teng\nДалее Ернинг ўз ўқи ва Қуёш атрофида айланиши


Posted on 02/15/2007 by TURONZAMIN\nКечаги хабарга муносабат׃ Ямонлар хам кетади…\nЖиззах вилояти хокими Ямонкулов ишдан олинди. Бу янгиликни эшитган Жиззахлик фермерлар енгил тин олган булсалар ажаб эмас. Унинг вилоятдаги 6 йиллик хукмронлиги, махаллий фермерларнинг шурига шурва тукди.\nРеспублика президенти ва Бош вазири олдида кандай килиб булсада узини курсатиш масадида Яманкулов нималарни уйлаб топмади дейсиз….\nУнинг кашфиётларининг доимий кахрамонлари булган фермерлар мана шу 6 йил давомида ерларидан, маблагларидан, уй-жойларидан ва энг ёмони, барча инсоний хукукларидан махрум булишди.\nАйникса Дустлик тумани дехконлари Ямонкулов ва унинг якин гумаштаси – туман хокими, сенатор Махмуд Холбутаев дастидан кун куриша олмай колди. Уз хак-хукукларини талаб килиб чикаётган дехконларга карши куч ишлатилди: улар купчилиги уласи килиб калтакланди, баъзилари кишнинг совун тунида бола чакаси билан кимсасиз чулга ташлаб кетилди, кимлардир умуман вилоятдан кучириб юборилди.\nЗуравонликларнинг окибати узини кутдирмади. 2004 йилда туманнинг Бунёдкор кишлоги дехконлари бир кечада кишлок марказидаги «Милиция таянч пунктини» кулини кукка совуришди. 2 та милиция машинасини ёкиб юборишди, милиция ходимларини уласи килиб калтаклашди: улардан 3 нафари каттик жарохатлар билан шифохонага ёткизилди.\nБу хакида дунёдаги ОАВ хабар топишди. Дунё жамоатчилиги «Бунёдкор деган кишлокдаги дехконлар кузголони» хакида шов-шув кутарди.\nВокеанинг бундай тус олишини кутмаган Яманкулов, шошилинч равишда Бунёдкорлик дехконлар билан учрашди ва уларга дошкозонда Ош таркатиб, туман хокими Махмуд Холбутаевни кечирим сурашга мажбур килди.\nЯманкулов вилоятдаги фойда келтириши мумкин булган сохаларнинг барчасини уз якинлари ёки танишларига совга киларди.\nВилоятдаги лимон етиштириш хужалигининг собик рахбари Алижон исмли йигит, 2003 йилда, бир кунда ишдан олиниб, эртасига камокка тикилганини унинг ишчилари хамон бир хадик билан эслашади.\nЭртасигаёк лимонарийга Янги бошлик викор билан кириб келди. Ямонкуловнинг якин маслакдоши, «Узбекистон кахрамони» Марат Зокировнинг угли булган бу йигитча хозиргача шу мансабда утирибди.\nАлижонни эса хеч нарса куткариб кола олмади. Унинг хамкишлоклари кишлок мактаби мажлислар залига йигилишиб, хокимдан адолат талаб килишганида, Яманкулов Алижоннинг кекса онасига караб «Кампир, унг кулогинг ва сул кулогинг билан эшитиб ол: энди углингни улигини курасан. Менга карши чикиб, айтганимни килмайдиган углингни ахволини курасан энди. Уни хеч ким куткара олмайди» деган эди.\nХозир Алижон 12 йиллик камок жазосини утаяпти. Нохаклик, унинг рафикаси ва онасининг улимига сабаб булди. 4 нафар фарзанди эса кариндошлар кулида, дадасининг камокдан кайтишини кутишаяпти.\nХамма «Эшон бобо» деб улуглайдиган, Жиззах вилоят тиббиёт колледжи директорининг фаолияти хам Яманкулов хокимлиги пайтида ачинарли якун топди.\nУрология фанлари доктори булган Урал ака, билим юртига диретор булиб келганида бу ердаги маънавий мухит ута ночор ахволда эди. Асосан кизлар укийдиган бу укув юртига уя куриб олган бир гурух шахслар, укув юртида порахурлик ва таъмагирликни хаддан зиёд оширишгани, энг ёмони, кишлоклардан укишга келган кизларни, укишдан хайдаш билан куркитиб, уларни фохишалик килишга мажбурлашлари вилоятда хеч кимга сир эмасди.\nВилоятнинг амалдорлари ва уларнинг арзандаларига, айнан шу колледж талабалари, кунгилхушлик учун етказиб берилишини, укув юртининг виждонли укитувчилари афсус билан гапиришарди.\nАйнан шу пайтда колледжга бошлик булиб келган Урол ака, киска фурсатда хамма ишни жойига куйди. Кули ва кунгли кингир укитувчилар ишдан олинди, маънавий мухит хам бир оз яхшиланди.\nАна шундай кунларнинг бирида, «Урал ака-эшон бобо ишдан кетибди, камалибди» деган гаплар урмалаб колди. Кейинрок вокеа гувохларининг айтишларича, Вилоят хокими Яманкулов чорловига кура хокимиятга етиб борган Эшон бобо, хокимият ховлисида Ямонкулов томонидан уласи килиб калтакланган ва уша ердаги милиция будкаси олдидаги панжарага кишанлаб куйилган.\nКишаннинг калитини узи билан олиб кетган хоким, уша куни кечаси ярим тунда келади. Шундан сунг Эшон бобони хибсга олишади. Хозир профессор эшон бобо 8 йиллик муддатни утаяпти.\nЯманкулов ишдан олинибди! Бу хабар мени хайрон колдиргани йук. Зеро, Узбекистонда тез-тез хокимлар ишдан олинади, урнига бошкалари келади, бирок, бундан узбек халкига хеч кандай наф келмайди. Мана 20 йилдан буён шу ахвол.\nУнинг урнига «вактинчалик вазифани бажарувчи» булиб келган Муса Анорбоев бу уринга умид килмаса хам булади. Утган йили унинг номзоди вилоят хокимлиги лавозимига тавсия килинганида, Президент томонидан маъкулланмаганлигини, Оксаройга якин булган манба айтиб берганди.\n«Козим Тулаганов устидан текширув бошланганида, унинг Тошкентдаги сулим туманлардан бирида катта кошонаси борлиги маълум булган ва табийки, хукумат назоратчилари, унинг кушнисининг уйига хам эътибор беришган. Козим аканинг уйи билан бир девор ва бир хил килиб солинган бу каср, Жиззах вилоятидаги Мирзачул тумани хокими Муса Анорбоевга тегишли эканлиги улар томонидан кайд этилган. Бу хакдаги хужжатлар билан танишган президент, Анорбоевни номзодини вилоят хокими лавозими учун маъкулламаган эди» дейди манба.\nЖиззахда Муса Анорбоевни яхши билишади. Шунингдек унинг Бош вазир Мирзияев билан жуда яхши муносабатда эканлиги хакида турли ривоятнамо гаплар юради.\nАввал Бахмал туман хокими лавозимида ишлаган М. Анорбоев, 2003 йилдан, асосан козоклар истикомат киладиган Мирзачул худудига хоким булиб келади.\nВилоятдаги барча криминал тизимларнинг энг ширин лукмаси булган бу туман, Козогистон билан чегарадош булиб, туман амалдорларининг барчаси, кулларига илинган нарса борки кушни мамлакатга сотиб юборишади.\nКишлок хужалик техникалари, пахта, минерал угитлар, рангли метал каби харидоргир нарсалар, бу ердаги чегара постидан осонлик билан олиб утиб кетилади. Туманга келган кунлари, Муса Анорбоев, бундай жиноятларга чек куйиш учун хукумат томонидан Мирзачулга юборилганини айтганди.\nБирок, хеч нарса узгармади. Аксинча, чегарада хизмат килувчи манбанинг гапларига кура, махсулотларни Козогистон худудига ноъконуний ташиб утиш янада кучайган.\nМуса Анорбоевнинг вилоят хокимлигига келиши, махаллий кузатувчиларга кура, хеч нарсани узгартира олмайди. Бунинг устига, маълумотларга караганда, тез кунларда, бахорги экин тикин ишлари олдидан вилоятга янги хоким тасдикланади, Муса Анорбоев эса вилоят хокимининг биринчи уринбосари лавозими билан каноатланиши мумкин.\nТошкентдан олинган маълумотларга кура, хозир Оксаройда, Дустлик тумани хокими, сенатор Махмуд Холбутаевнинг номзоди Жиззахнинг Янги хокими сифатида тилга олинаяпти.\nАгар бу гаплар рост булиб чикса, вилоятдаги дехкон ва тадбиркорларнинг косаси сира хам окармаслиги рост булиб чикади.\nТАҲРИРИЯТДАН׃ Айтиш керакки, ушбу сатрлар муаллифи ҳам Ямонқуловнинг кўп азиятларини чеккан ва камтарлик қилиб бунга тўхталмаган. Келгусида ундан бу ҳақда ҳам мақолалар кутамиз.\nЯмонқулов аслида Шавкат Мирзиёевнинг одами эди. Улар қуда бўлишаётганди. Лекин Каримов Мирзиёевни Ямонқуловни бўшатишга юбориб ҳали ҳам ўзи ҳукмрон эканлигини кўрсатмоқчи бўлди. Қолаверса, Ямонқулов Гулнора Каримова билан ҳам фавқулодда яқин эди. Бу воқеадан кейин Ўзбекистонда ҳам Туркманистон ҳодисаси яқинлашиши мумкин. Отаси ва ўз яқинларини ўлдириб, қаматиш эвазига тахтга интилиш зеҳниятини эсласак, Мирзиёев ва Гулноранинг бугун хафақон юрганларини англаш мумкин.\n« Nuqtai nazar Tahrirsiz maktublar »


Эҳ, Лондон-Лондон! - blog.xabar.uz\nЛондон – Англиянинг- Буюк Британиянинг пойтахти, буни ҳамма билади. Аммо, бугун Лондонни яхши билганлар уни бошқачароқ таърифлашар экан. Уларнинг айтишларича, Лондон бугун Англия эмас.\nБугун Ўзбекистонда Матбуот ва ОАВ фаолиятини ҳар томонлама қўллаб қувватлашга ҳизмат қилувчи қатор қонунлар, ҳукумат қарорлари қабул қилинган. Давр талаби ва эҳтиёжлардан келиб чиққан холда яна янги қонунлар тайёрланмоқда. Хусусан, яқинда Олий Мажлис Қонунчилик палатаси депутатлари ОАВ тўғрисидаги Қонунга ўзгартишлар ва қўшимчалар киритиш тўғрисидаги ҳамда Журналистлик фаолиятини ҳимоя қилиш тўғрисидаги Ўзбекистон Республикаси Қонунига ўзгартишлар ва қўшимчалар киритиш тўғрисидаги Қонунларни ишлаб чиқди ва улар биринчи ўқишда маъқулланди. Мазкур қонунлар лойихаларини янада бойитиш мақсадида Ўзбекистонлик депутатлар ва журналистлар ҳамда Стратегик тараққиёт маркази вакиллари Лондонда бир неча кун сафарда бўлиб, Британия тажрибаларини қиёсий ўрганиб чиқишди ва якуний хулосалар асосида қонун лойихаларини иккинчи ўқишга киритиш олдидан, уларга қатор ўзгартишлар киритилди...\nЛондон – Англиянинг- Буюк Британиянинг пойтахти, буни ҳамма билади. Аммо, бугун Лондонни яхши билганлар уни бошқачароқ таърифлашар экан. Уларнинг айтишларича, Лондон бугун Англия эмас, у аллақачонданоқ глобал дунё марказига айланиб улгурган. Ким билсин, эҳтимол шундайдир, зеро бугун келиб чиқиш тарихи, ёки тараққиёт маркази Лондонда бўлгани холда, тармоқлари бутун дунёга тарқалган соҳалар жудаям кўп. Улардан бири матбуот.\nГарчи, матбуот турли давлатларда бир-биридан мустақил тарзда турли даврларда шаклланган бўлсада, Британиянинг бугунги матбуоти ва журналистиканинг эркин ривожланиши учун кенг имкон берувчи Англия қонунчилигидан қарийиб бутун дунё ибрат олишга, ёки қиёсий ўрганишга ҳаракат қилади. Менимча, шу иккинчиси тўғрироқ. Гап шундаки, сўз эркинлиги, матбуот мустақиллиги борасида кўп холларда, Лондон тажрибаси намуна қилиб кўрсатилади.\nАммо, Буюк Британиянинг ўзида ҳам матбуот ва уни бошқариш, айниқса, интернет журналистикасини тартибга солиш, журналист этикасини, маълумотларни матбуотда эълон қилиш маданиятини ривожлантириш каби масалаларда қатор муаммолар мавжуд экан. Ҳар ҳолда, Лондонга борганимиздаги илк таъссуротларимиз шундай бўлди.\nБи-Би-Си телерадиокомпаниясини билмайдиган киши йўқ. Қолаверса, яқинда ушбу компания фаолияти билан танишиб қайтган яна бир ҳамкасбимиз Би-Би-Си ҳақидаги тассуротларини “Тв-парк” журналида жуда яхши баён этди. Шунинг учун биз Би-Би-Си телеканалларида йўлга қўйилган ва биздагига ўхшамайдиган айрим жиҳатларига эътибор қаратишни лозим топдик.\nБи-Би-Сида асосий ишларни продюссерлар бажаради. Қаерда қандай воқеликлар, тадбирлар, жараёнлар борлигини аниқлаб, муҳаррирларга тавсия қилади. Муҳаррир қайси бирини ёритишни лозим топса, шу мавзуни танлаб, уни қандай тайёрлаш кераклиги ҳақида журналистга тавсиялар берар, журналист ижрони амалга оширар экан. Эфир қарийиб юз фоиз жонли тарзда тайёрланади. Муҳаррир эфир учун материал танлашда икки жиҳатни инобатга олади: а) янгилик томошабин учун муҳим ва қизиқлигини; б) янгиликнинг тезкорлигини.\nМасалан, режиссёрлик пультида режиссёр, муҳаррир ва бир журналист ишлаяпти. Уларнинг олдида студия камераларига уланган мониторлардан ташқари, дунёнинг энг рифожланган телеканаллари эфирини кўрсатувчи телевизорлар ҳам бор. Агар бирор телеканал Би-Би-Си дастурига киритилмаган, муҳим бир янгиликни эфирга бериб қолса, муҳаррир шу заҳоти ёнидаги журналистга бу ҳақида кичик ҳабар ёзишни, режиссёрга мавзуга оид кадрлар топишни буюради ва бу ҳақида студияда эфир олиб бораётган бошловчини ҳам огоҳлантиради. Режиссёр ёнидаги компютерлар орқали архивга ёки маълумотлар базасига уланиб, керакли тасвирларни бир зумда олиш имконига эга. Зарур тасвирлар, ҳеч бўлмаганда воқелик содир бўлган жой ҳаритаси тасвири билан бойитилган янги ҳабар шу қадар тез ва узвий тарзда тайёрланадики, у уч дақиқадан сўнг, айни пайтда эфирга узатилаётган янгиликлар дастуридан жой олади. Вахолангки, Би-Би-Си компаниясининг 32та телеканали мавжуд бўлиб, улардаги янгиликлар дастурлари 7 дақиқадан оширилмайди.\nЭътиборимизни тортган яна бир жиҳат шундаки, Би-Би-Си телекомпанияси ҳар ҳафта якунида ўз-ўзини танқид руҳида махсус дастур тайёрлайди. Унда хафта давомида эфирга берилган кўрсатувларда йўл қўйилган хато ва камчиликлар очиқ-ойдин мухокама қилинади. Хато қилган ёки нотўғри маълумот берган, холислик талабларини бузган ҳар бир журналист, продюссер, режиссёр ёки муҳаррир томошабин олдида жавоб бериши шарт. “Бу ўзига хос мониторинг”, дейишди улар. Хуллас, Би-Би-Си да ҳар бир ишнинг мукаммал тартиб билан йўлга қўйилгани ҳайратингизни оширади, айниқса, ходимларнинг тезкорлиги ва Муҳаррирнинг мустақиллигига ҳайрон қоласан киши.\nАммо, назаримда, Би-Би-Си телекомпанияси томошабинга тезкор ва маърифий маълумотлар етказишни асосий вазифа деб билгани холда, телевидениенинг тарбиявий қудратини эътибордан четда қолдирганга ўхшайди.\nАнглия парламенти Жамоалар палатаси аъзоларининг айтишларича, Англияда матбуот муассасасини очиш жуда осон. Муассислар бизнес режасини ишлаб чиқиб, солиқ тўлаш учун худудий маъмуриятдан рўйхатдан ўтказса кифоя экан, зўр-а. Бизнингча, улар айни шу жараёнда муайян талабларга ривоя қилиш мажбуриятини ўз зиммасига олади.\nМасалан, журналистларнинг хуқуқ-бурчлари ва эътикаси нормаларини белгилаб берувчи ҳуқуқий хужжат – Қироллик хартияси ишлаб чиқилган бўлиб, бу ҳужжат меёрларига амал қилиш масаласида Тележурналистикада муаммо йўқ, дейди британиялик депутатлар. Демак, телеканаллар фаолият бошлаш олдидан Қироллик хартиясини тасдиқлаган. Лекин, Англияда хатто XIX асрда фаолият бошлаган газеталар ҳам борки, уларнинг низомида бирор бир мажбуриятни зиммасига олиш белгиланмаган. Уларнинг аксарияти Қироллик хартиясининг қабул қилинишига қарши. “Касб эътикаси нормаларининг белгиланиши яхши албатта, аммо, улар оз бўлсада, сўз эркинлигининг бўғилишига олиб келади”, дейишмоқда улар.\nДелегация аъзолари шунингдек, CNN телекомпаниясининг Англиядаги филиалида ҳам музокаралар олиб борди. Учрашувда CNNнинг ҳамкорлик ва алоқалар бўйича вице-президенти Грэг Бейтчманнинг айтган фикрлари бизга ғоят маъқул келди.\n- CNNнинг Ахборот академияси бор, сизларни ҳам унда ўқиб, малака оширишга таклиф қиламиз, деди у. - Бундан бизга ҳам фойда, зеро дунёдаги ҳар бир журналист қарийиб бир вазифани бажаради ва бир хил даражада ишлаши керак. CNN янги каналлар очмайди хозир, балки жойлардан юборилган материаллардан фойдаланимиз, шундай экан, Ўзбекистонда ҳам CNN талаблари даражасида ишлайдиган журналистлар кўп бўлишидан биз ҳам манфаатдормиз... Ўзбекистон тележурналистларини эса янги “Ўзбекистон -24” телеканали очилгани билан қутлаймиз...\nБир сўз билан айтганда, Лондонга қилинган сафар муваффақиятли ўтди, телеҳамкорлик борасида билдирилган фикрлар бир кун амалга ошишига умид бор. Саёҳат таассуротлари эса, катта музей ҳотираларидек бир умр ёдимизда қолади. Зеро...\nЗеро, Лондон ҳақиатдан музей шаҳар экан. Бундай дейишимизнинг боиси, ушбу улкан мегаполис маъмурияти шаҳар қиёфаси билан боғлиқ ҳар қайси масалада қандай қарор қабул қилмасин, албатта тарихийликни, узоқ йиллик, хатто асрий анъаналарни бузмасликка ҳаракат қилади. Шунинг учун шаҳарнинг қай жиҳатини олиб қараманг Лондонга хос алохидаликни, замонавий тилда айтганда “Лондон бренди”ни кўрасиз. Лондон автобуслари.... Лондон таксилари... Лондон кўчалари, бинолари, метроси, музейлари... ва ҳоказо.\nМасалан, Лондоннинг икки қаватли машҳур автобусларини олинг. Рутмастер (Routemaster) русумидаги бу автобуслар “Икки қаватли”, яъни “Даблдекер” автобуслари деб номланади. Бундай автобуслар Лондонда асли 1855 йилдан буён ҳаракатланади. Дастлаб, унинг кузовлари тахтадан ишланган, автобуснинг иккинчи қавати очиқ, яъни томсиз бўлган. Унинг орқа томонида кенг ва қулай зиналар шундай жойлаштирилганки, ундан хатто автобус ҳаракатланаётган пайтда тушиб қолиш мумкин эди. Ундаги бу қулайликни инобатга олиб уруш йилларида автобуслардан аскарларни ташиш учун фойдаланишган. Хуллас, Лондоннинг ушбу тарихий автоулови такомиллашиб бориб, 1956-2005 йиллардан шаҳар рамзига айланди. Уни кўрганингиздаёқ Англида эканингизни хис қиласиз. Яна бир эътирофга лойиқ жиҳати, сиз кутган йўналишдаги автобус ҳар беш дақиқада келади. Улар хатто бекатларда белгилаб қўйилган вақтлардан ҳам кечикмайди...\nАммо... Даблдекерларнинг қай бирига қараманг, уларнинг биринчи қаватида 7-8, кўпайиб кетса 10 киши, иккинчи қаватида эса, 5-6 йўловчи ўтирганини кўрасиз. Бунинг устига, Лондоннинг эски шаҳар қисмида – марказида автобуслар шу қадар кўпки, улар баъзан поездларга ўхшаб ҳаракатланади. Шаҳар кўчалари тор ва бағоят тирбанд. Йўловчилар эҳтиёжининг камлиги ва экологик талаблардан келиб чиққан холда, шаҳар маъмурияти Даблдекерлар сонини камида икки баробарга камайтирса ҳам бўлар экан, деган фикр ўтди кўнглимиздан.\nЛондоннинг ўзигагина хос бўлган яна бир бренди, унинг қоп-қора, томи баланд таксиларидир. “Қора кэб” (“Blek cabs”) дейдилар, уни. Бундай кўринишдаги ва шундай номдаги таксилар Лондонда XIX асрда, извош шаклида пайдо бўлган ва ёдингизда бўлса, биританиялик машҳур адабий қаҳрамон – Шерлок Холмс ана шундай Қора кэбда сайр қилишни ёқтирар эди.\nЛондон брендини сақлаб қолиш учун бўлса керак, Қора кэбнинг бугунги кўриниши ҳам жуда эскича ишланган. Ўша икки аср аввалги извошларга, ёки эски замон автомобилларига ўхшайди. Лекин, бугунги Кэб - тор ва тиқилинч шаҳар учун ҳақиқатдан жуда қулай такси. Унинг салони кенг, поли паст ва шифти баланд. Унга чиқиб-тушиш жуда осон. Уч йўловчи салоннинг энг орқа тарафига ўрнатилган ўриндиқларда бемалол жойлашади. Бошқа автомобиллардаги каби оёқлари қисилиб қолмайди. Салон шу қадар кенгки, зарурат бўлганда ногиронлар аравачасини ҳам жойлаштириш мумкин. Кэб-таксининг яна бир муҳим жиҳати шундаки, у Лондоннинг тор кўчаларида ҳам бурилиш ва қайтиш каби ҳаракатларни амалга ошира олади. Унинг бурилиш бурчаклари кенглиги шунга мослаштириб чиқарилган. Асрлар давомида бир жойда ривожланиб келаётган Лондоннинг кўчалари эса, ҳақиқатдан тор ва бағоят чалкаш. Бундай кўчаларда юриш учун нафақат Кэб-такси, балки уни бошқарувчи ҳайдовчи ҳам “Лондонники”, яъни лондонлик бўлиши керак. Гап шундаки, Кэб ҳайбовчиси бўлиш учун давогарлар шаҳар кўчаларини билиши ҳақида имтихон топширади. Шунинг учун бўлса керак, Лондонда Кэбни бошқариб кетаётган муҳожирни деярли учратмайсиз. Хуллас, бошқа ранглилари ҳам бир хилда “Қора Кэб” деб номланувчи бу таксиларнинг фаолияти бизни шу қадар қизиқтириб қўйди...\nАммо, “Қора Кэб”га чиқиб тушгач, пешонамиз бироз тиришди. У жуда ва жуда қиммат экан...\nЭҳ... Лондон, Лондон!\nТошкентда мени кутиб олиш учун чиққан Абдуаффор укамнинг машинасини миниб олдим ва ўз шаҳримизнинг кенг ва равон кўчаларидан уйга томон “елдек учириб” кетдим.\n3 Абдумалик Носиров 23/04/2018\nPostning birinchi yarmi va ikkinchi yarmida bog'lanish yo'qdek. Bir-biridan alohida ikkita post o'qigandek bo'ldim.


Ислом дини ҳаётда аёл шаънини улуғлайди. Аёл деганда кўз олдимизда оналаримиз, турмуш ўртоғларимиз, опа-сингилларимиз ва қизларимиз кўз ўнгимизга келади. Қуръони каримда аёллар ҳақида алоҳида “Нисо”(Аёллар) сураси келган. Азиз ва мукаррам бўлган инсон зоти ер юзида ўзидан кўпайиб ва ўзига берилган вазифани адо этиши учун Хақ таоло Ўзининг инсонга ўз жинсидан ҳаёт йўлдоши, қалби сурури ва муҳаббати тимсоли қилиб жуфтини яратди.\nАёл киши аввало, Она сифатида қадрланади. Сарвари коинот Пайғамбаримиз Муҳаммад соллаллоҳу алайҳи васаллам ҳадиси шарифда: “Жаннат – оналар оёғи остидадир”, – деб марҳамат қилганлар.\nАллоҳ таоло бошқа бир ояти каримада ота-онага яхшилик қилишни буюрар экан, айниқса онанинг ҳомиладор бўлиш даврини машаққат билан ўтказиши ва уни дунёга келтириб, эмизиб, катта қилишдаги қийинчиликларга бардош бериши ҳақида хабар бериб бундай дейди: “Биз инсонга ота-онасини (рози қилишни) буюрдик. Онаси уни заифлик устига заифлик билан (қорнида) кўтариб юрди. Уни (кўкракдан) ажратиш (муддати) икки йилда (битар). (Биз инсонга буюрдикки) “Сен Менга ва ота-онангга шукр қилгин! Қайтишлик Менинг ҳузуримгадир”.\nОнанинг ҳурмати ва даражаси нақадар улуғ ва катталиги ҳақида жаноб Пайғамбаримиз (с.а.в.)дан бир қатор ҳадиси шарифлар ривоят қилинган. Жумладан, Абу Ҳурайра (рз.)дан ривоят қилинади, бир киши ҳазрат Расул Акрам (с.а.в.) ҳузурларига келиб: “Эй Аллоҳнинг расули! Менинг чиройли муомала қилишим учун инсонларнинг қайси бири ҳақлироқ?”, – деб сўраганида, у зоти шариф: “Онанг”, – дедилар. “Ундан кейин ким?”, – деди. “Онанг”, – дедилар. “Кейин ким?”, – деди. Яна: “Онанг”, – дедилар. “Кейин ким?”, – деди. “Отанг”, – дедилар (Имом Бухорий ва Имом Муслим ривоятлари).\nБошқа бир ҳадисда она ким бўлишидан қатъий назар унга силаи раҳм қилиш, меҳрибончилик кўрсатиш ва ҳурмат қилиш вожиблиги айтилган. Асмо бинти Абу Бакр (рз.)дан ривоят қилинади, ҳазрат Расулуллоҳ (с.а.в.) замонларида менинг ҳузуримга мушрика онам келди. Мен ҳазрати Расулуллоҳ (с.а.в.)дан: “Онам мендан бир нарса умидида уйимга келибди. Унга силаи раҳм юзасидан эҳсон қилсам бўладими?”, – деб сўрадим. У зоти бобаракот: “Ҳа, онангга силаи раҳм қилавер”, – дедилар.\nДинимиз таълимоти эркакларга ўз аёллари билан хушмуомала бўлиб ҳаёт кечиришни буюради. Бу ҳақда Аллоҳ таоло амр этиб бундай дейди: “…Улар билан тотув турмуш кечирингиз. Агар уларни ёмон кўрсаларингиз, (билиб қўйингки,) балким сизлар ёмон кўрган нарсада Аллоҳ (сизлар учун) кўпгина яхшилик пайдо қилиши мумкин”. Сарвари коинот Пайғамбаримиз Муҳаммад соллаллоҳу алайҳи васалламдан ривоят қиладилар: “Сизларнинг ичингиздаги энг яхшингиз ўз аҳли аёлига нисбатан яхши муносабатда бўлганидир. Мен эса ўз аҳлимга сизлардан кўра яхшироқ муносабатдаман”.\n2332800cookie-checkАЁЛЛАР ИСЛОМ НИГОҲИДАno\nОлдингиСалафи солиҳлар наздида бахтиёр оила қандай бўлиши керак?КейингиСоғлом эътиқод


Бир неча Муробаҳа мажбуриятларини бирлаштириш (консолидация қилиш) / Ислом молияси\nHome ШартномаларМуробаҳа\tБир неча Муробаҳа мажбуриятларини бирлаштириш (консолидация қилиш)\n02.10.2020 1012 views\nУшбу мақолада Дар аш-Шарианинг муробаҳа мажбуриятларини бирлаштириш масаласи юзасидан фатвоси келтирилади. “Dar Al Sharia” – 2007 йилда Дубай ислом банки ташаббуси билан тузилган, шариат уламолари, ислом ҳуқуқи ва молияси бўйича мутахассислардан иборат, ислом молияси ва банкчилиги масалалари билан шуғулланувчи компания.\nИслом банкининг мижози банкдан бир нечта Муробаҳа битимлари орқали молия жалб қилган. Ушбу Муробаҳа шартномаларининг ҳар бири турли вақтларда имзоланган ва уларнинг тўлов жадваллари турлича. (Мисол учун, муробаҳа асосида автомашина 5 йил муддатга олинган бўлиб, ушбу шартнома бўйича тўлов санаси ҳар ойнинг 15-санасида, бошқа шартнома бўйича 15 йил муддатга уй олинган ва бу шартнома бўйича тўлов муддати ҳар ойнинг 30 куни ва ҳоказо).\nМижоз шартномалар бўйича тўловларни амалга ошириш учун маблағ (нақд пул) етишмовчилиги (ликвидлик) муаммосига дуч келади ва шу масалани ҳал қилиш мақсадида Ислом банкига қуйидагича ариза билан мурожаат қилди:\n– унинг (яъни мижознинг) банк тузган барча Муробаҳа шартномалари бўйича мажбуриятларни бирлаштириш (консолидация қилиш) ва ягона тўлов жадвалини шакллантириш;\n– умумий тўлов муддатини узайтириш орқали унга бироз енгиллик бериш.\nМижоз, унинг ушбу мурожаати доирасида юзага келиши мумкин бўлган молиявий харажат ва зарарларни қоплаш учун банкка ҳар қандай қўшимча тўлов тўлашга ҳам тўлиқ розилик билдирди. Мана энди бу борада шариат кўрсатмаларига мурожаат қиламиз\nЮқоридаги вазият учта масалани ўз ичига олади:\n1. Ягона тўлов жадвалини тузиш мақсадида барча қарзларни бирлаштириш;\n2. Тўловнинг умумий муддатини узайтириш;\n3. Мижоздан қарздорлик бўйича тўловлар устига қўшимча равишда маблағ ундириш.\nМазкур уч масаланинг ҳар бири алоҳида ва мустақил кўриб чиқилиши керак, чунки ҳар доим ҳам мана шу учта шартни бир вақтда қўллашга эҳтиёж бўлмаслиги мумкин (яъни келажакда мавжуд уч масаладан фақат биттасига ёки иккитаси юзасидан мурожаат тушиши мумкин).\n• Шариат бўйича, икки томон (яъни банк ва мижоз) ягона тўлов жадвалини шакллантириш учун турли қарз мажбуриятларини бирлаштиришлари мумкин.\n• Икки томоннинг келишувига кўра, хоҳ битта қарз бўлсин, хоҳ бир неча қарзларнинг бирлашмаси (консолидацияси) бўлсин, тўлов муддатини узайтириш шариатга кўра жоиз.\n• Бироқ, қарз муддатини узайтирганлик учун қарз устига ортиқча тўлов тўлаш/ундиришга шариат рухсат бермайди.\nШуни таъкидлаш керакки, тўлов жадвали қайта кўриб чиқилганлиги ёки мижознинг қайсидир мажбуриятларни бажармаганлиги учун қўшимча тўлов олиниши тамомила таъқиқланади, ҳатто бунга мижознинг ўзи рози бўлса ҳам.\nОммабоп Ислом молияси маҳсулотлари бўйича вебинар\nAAOIFI ташкилоти таркибий тузилмаси\nAAOIFI ташкилоти тўғрисида\nМушорака ва музораба сукуки


1.\tНотиқнинг руҳий хусусиятлари.\n2.\tНотиқнинг ўзига ишончи.\n3.\tНотиқлик психологияси.\nУларни ичида нафақат жамиятлари балки бутун оламга таъсир кўрсатган пайғамбарлар ҳам бордир. Бунга мисол қилиб, жаноби пайғамбаримиз Муҳаммад саллаллоҳу алайҳи ва салламни кўрсатиш мумкин. Демак, пайғамбарлик вазифаси уни етказишдан иборат экан. Аллоҳ таоло ўз пайғамбарига:"Эй, Расул! Раббингиздан сизга нозил қилинган нарса (оятлар) ни (одамлар) га етказинг. Агар (буни) қилмасангиз унинг рисоласи (топшириғи)ни етказмаган бўлурсиз. (Моида сураси, 68-ояти)-деб марҳамат қилади.


Ўзбекистонда 21 апрель куни 96 киши коронавирусдан тузалди. Мамлакатда тузалганлар сони 357 нафарга етди - Daryo\n20:23, 21.04.2020 32555\nЎзбекистонда 21 апрель куни 96 киши коронавирусдан тузалди. Мамлакатда тузалганлар сони 357 нафарга етди\nТошкент шаҳридаги Эпидемиология, микробиология ва юқумли касалликлар илмий-текшириш институти клиникасида коронавирус инфекциясига чалинган навбатдаги 21 нафар бемор буткул соғайди. Улар 21 апрель, сешанба куни, Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди. Бу ҳақда Соғлиқни сақлаш вазирлиги хабар берди.\nШифо топганларнинг 8 нафари Россиядан Тошкентга келгач «Сокол» оромгоҳига карантинга олинган, 1 нафари Франциядан, яна 1 нафари эса БААнинг Дубай шаҳридан келган. Уларда коронавирус инфекцияси аниқлангач Эпидемиология, микробиология ва юқумли касалликлари илмий-текшириш институти клиникасига ётқизилган. Қолган 11 киши коронавирус инфекциясига чалинган беморлар билан мулоқот орқали касалликни ютириб олган.\nБеморларнинг 11 нафари эркак, 10 нафари аёл. 13 нафари Тошкент шаҳрида яшайди. Самарқанд ва Фарғона вилоятларидан 2 нафардан, Навоий, Хоразм ва Тошкент вилоятларидан эса 1 нафардан бемор тузалишга муваффақ бўлган. Улар орасида энг каттаси 67 ёшда бўлса, энг кичиги 11 ёшда. Сўнгги текширувлар ушбу беморларда инфекция йўқлигини кўрсатди.\nУшбу клиникада шу пайтга қадар 50 нафар бемор коронавирусдан тузалди.\nШунингдек, Тошкент тиббиёт академияси кўп тармоқли клиникасида ҳам коронавирус инфекциясига чалинган навбатдаги 10 нафар бемор буткул соғайиб, 21 апрель куни Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nСоғайганларнинг 3 нафари Москва—Тошкент , 1 нафари Истанбул—Тошкент йўналишида чартер рейс орқали келган ва карантинга олинган. Қолган 6 киши эса коронавирус инфекциясига чалинган беморлар билан мулоқот орқали касалликни юқтириб олган.\nБеморларнинг 5 нафари эркак, 5 нафари аёл. 9 нафари Тошкент шаҳрида яшайди, 1 нафари Хоразм вилоятидан. Улар орасида энг каттаси 62 ёшда бўлса, энг кичиги 11 ёшда.\nТошкент тиббиёт академияси кўп тармоқли клиникасида шу пайтга қадар 42 нафар бемор коронавирусдан тузалди.\nБундан ташқари, 21 апрель куни Вирусология илмий-текшириш институти клиникасида даволанган беморлардан яна 13 нафари ҳам буткул соғайди ва Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nМазкур тиббий муассасада соғайган беморларнинг 3 нафари эркак, 10 нафари аёллардир. 11 нафари Тошкент шаҳридан, Қашқадарё ва Тошкент вилоятларидан бўлган 1 нафардан бемор ҳам соғайган. Беморлардан 1 нафари чартер рейсда Туркиядан Тошкентга келган. Қолган 12 нафари коронавирусга чалинганлар билан мулоқотда бўлиб, касалликни юқтириб олган. Улар орасида энг каттаси 71 ёшда бўлса, энг кичиги 2019 йилда туғилган. Самарали даволаш муолажаларидан кейинги текширувлар уларда инфекция йўқлигини кўрсатди.\nАйни пайтга қадар Ўзбекистонда коронавирус инфекциясидан бутунлай соғайган беморлар сони 357 нафарга етди.\nСоғлиқни сақлаш вазирлиги 21 апрель куни мамлакат бўйича 96 нафар беморнинг тузалиб, реабилитацияга кузатилгани ҳақида хабар берди. Хусусан, Андижон вилоятида 8 нафар, Фарғона вилоятида 5 нафар, Бухоро вилоятида 15 нафар, Хоразм вилоятида 4 нафар, Наманган вилоятида 20 нафар ҳамда Тошкент шаҳрида 44 нафар бемор реабилитацияга кузатилди.\nЎзбекистонда 21 апрель соат 10:00 ҳолатига кўра, коронавирус инфекциясини юқтириб олганлар сони 1657 нафарни ташкил этмоқда. Мамлакатда коронавирусдан вафот этганлари сони 21 апрель куни олти кишига етди, Наманганда 73 ёшли эркак вафот этди. Хорижда 73 ўзбекистонликда коронавирус аниқланган (энг кўпи — 42 нафари — Россияда), уларнинг тўрт нафари вафот этган.\n18:12, 28.09.2021 74786\n23:58, 07.10.2021 70300\n19:16, 03.10.2021 69153\n15:00 Бугун 136\n14:58 Бугун 237\n14:48 Бугун 516\n14:37 Бугун 938\nТермизга 3 кун ичида БМТнинг Афғонистонга аталган 100 тонна гуманитар юки олиб келинди\n22:19, 17.10.2021 77534\n07:34, 17.10.2021 76069\n19:20, 17.10.2021 64401\n13:49, 16.10.2021 60965


Чингиз Айтматов:ҚИЁМАТ 14-қисм – mulkdor.com\nOctober 24 2018, 08:10 АдабиётКитобларКутубхона\nМосква — Олмаота поезди Саратов ерларини орқада қолдириб, икки кундан бери Қозоғистон чўлларидан борарди. Авдий Каллистратов Турон томонларни биринчи кўриши. У бир пайтлар Россия томонидан эгаллаб олинган жуғрофий маконларнинг, ўлканинг бу қадар кенглиги ва миқёсларидан ҳайратга тушар — чиндан ҳам кўз ўнгида бош-кети йўқ, беҳудуд ерлар ястаниб ётар, агар Сибирь билан қўшиб ҳисобласак, деб хомчўт қиларди у, ер юзидаги қуруқликнинг деярлик ярми… Яна бу ерларда одам турадиган қўналғалар онда-сондагина учрайди… Шаҳарлар, қишлоқ ва овуллар, бекатлар, унда-мунда кўзга чалиниб қоладиган молхоналар, чўпон-чўлиқларнинг пастак қўралари ҳаммаси темир йўлга қараб ёпишиб келар, улар бепоён чўл сувратини чизиш учун тайёрлаб қўйилган, лекин илк бўёқларигина чапланган матога ўхшар, бироқ суврат кейинчалик ишланмай, фақат бир тусдаги бўз ранглари билан чала қолиб кетгандай эди… Бу томонда кета-кетгунча яйдоқ чўл, ҳозир бу ерда жамики ўт-ўлан гуллаб-яшнаган фасл, чўл бир неча кун мана шундай жаннатмисол гуркираб ётади, сўнг тағин офтобнинг бераҳм иссиғига дош беролмай сарғайиб сўлади ва келаси баҳорни кутади…\nВагонларнинг очиқ ойналаридан гулга кирган чўл чечакларининг муаттар бўйлари ёпирилади. Айниқса, поезд тўрт томони очиқ аллақандай кичкина бекатларда тўхтаганда, одамнинг дим вагондан сакраб пастга тушгиси, ўзи кўримсиз, лекин ҳидлари ёвшандай ўткир, курғоқ ерда ўсганига қарамай эти сувлик майса-ўланлар устида эркин-эркин чопиб юргиси келади. Қизиқ-ку, деб ўйлайди Авдий, наҳотки, ўша ярамас наша ҳам мана шундай бемалол ўсиб ётса ва ҳидлари ҳаммаёққа гуркираб тарқалса? Одамларнинг димоқларини қитиқласа?\nЧопарларнинг оғизларидан гуллашларига қараганда, нашанинг ҳиди ҳаммасидан ҳам ўткир ва кучли бўлса керак. Ҳаммасидан ҳам, дейишади чопар болалар — наша баланд бўлиб, шохлари ҳар ёққа тарвақайлаб ўсади. Нашазорларда унинг баландлиги одамнинг белига уради. Ёввойи наша тўғри келган жойда ўсиб ётавермайди. Наша кенг тарқалган алоҳида нашапоя майдонлар бор. Шунисига ҳам шукр. Уни топиш учун шунча оворагарчилик бўлмаса, ҳаммаси оппа-осон кўчса, унда нималар рўй беришини тасаввур қилиш мумкин… Мана, талабгор хумор чопарлар узоқ порт шаҳарлардан дунёнинг у чеккасидан бу чеккасига наша савдоси тутиб боришяпти…\nҲали йўл узоқ, яна қанча йўл босиш керак — Худо билади, яна охири нима бўлади, бу ишлардан нима чиқади.\nАйрим вақтлар Авдий Каллистратов нимага кетаётганлигини ҳам унутиб, бу эл-юртларда илгари замонларда яшаган халқларни тасаввурида жонлантиришга уринар, ўқиган китобларини, ўқувчилик йилларида кўрган киноларини эслар, адам даштида ғойиб бўлган ўша ҳаётнинг излари ва қолдиқларини кўрганда, бирдан хурсанд бўлиб кетарди.\nХудди ташлаб кетилган қўналғалардай чўлларда яккам-дуккам қаққайиб турган қўнғир туялар, кўҳна мақбаралар, мозоратлар, уч-тўрттагина ҳужрадан иборат кўримсиз овуллар, кўз базўр илғайдиган ёлғиз чодир, юрталар, дунёда бор-йўқлигини ҳеч ким билмайдиган, хароб, номаълум капаларда яшайдиган кишиларнинг холини ўйлаб юраги увишиб кетар, ваҳм босарди… Кўз ўнгидан худди қадим-қадим замонлардагидай кўҳна эгар-жабдуқ урилган отларга минган, бошларига тепаси чўққи қулоҳ кийган отлиқлар ўтиб қолардилар дам якка-якка, дам тўда-тўда бўлиб… Қандай яшашган экан одамлар бу ерларда, юраклари сиқилиб ўлиб қолмасмикинлар, сувсизликдан қирилиб кетмасмикинлар бу бепоён дашт-биёбонларда? Кечаси-чи, кечаси нима бўлади? Фалак тунда кимсасиз саҳроларга эниб тушади, ўша чоғларда одам ўзини қандай сезаркин? Чексиз само рўбарўсида одам ўзини бениҳоя ёлғиз ва ғариб ҳис қилса не ажаб? Шунинг учун ўқтин-ўқтин ўтиб қоладиган поездлар уларга далда берса керак.\nПоездларнинг шовқинлари катта шаҳарлардагина одамларнинг қулоқларига ёқмайди, зериктириб юборади. Эҳтимол, бари бутунлай аксинчадир. Азим чўлларнинг тунлари кўнгилларда улуғвор баётларни уйғотар, шеърият ахир, олам поёнсизлиги узра инсон руҳининг ҳур парвози эмасми?..\nЛекин, бундай ҳаёллар уни узоқ машғул қилмас, яна чопар болалар билан бораётгани, қонун юзасидан қараганда, жинояткор кимсалар қаторига қўшилгани эсига тушар, газета учун ижтимоий-маънавий репортаж ёзаман деб, то вақти-соати келгунча шу ҳаётга, қолаверса, нашаванддарнинг бадкирдорликларига чидашдан ўзга иложи йўқ эди. Шунда назарида кўкраги беихтиёр музлаб кетгандай бўлар, қорнига аллақандай оғриқ кирар, гўё ўзи ҳам чопарларнинг бирига айланиб қолгандай, жиноят йўлига киргандай эти сесканиб, ваҳимага тушарди. Шунда у юрагининг тубида оғир махфий юк билан юрадиганларнинг ҳолига тушунгандай бўларди.\nЖаҳон қанчалик улуғ кўринмасин, янги таассуротлар нечоғлик қувончли туюлмасин, агарда онгинг ва хотирангда нўхотдан ҳам кичик оғриқ нуқта бўларкан, буларнинг ҳаммаси на татийди, на ақлинг, юрагингга ҳаловат беради. Ўша оғриқ нуқта яширинча, билинтирмасдан одамнинг кайфиятини ҳам, атрофдагиларга муносабатини ҳам белгилайди. Авдий Каллистратов нашапоя чўлларга бирга бораётган чопарларга разм солиб қарайди, уларни гапга солмоқчи, очиқчасига сўзлашишга тортмоқчи бўлади. Шунда ҳаёлига бир фикр келади: гарчи чопар ҳамроҳларим ташқаридан қараганда, ўзларига жуда ишонгандай кўринсалар-да, лекин уларнинг ҳар бири қилаётган ишидан хавфсирарвди, бир кунмас бир кун барибир жазога тортилишидан ўлгудай қўрқади. Ҳа, шу қўрқинч уларга доим эргашиб юради. Шуларни ўйлаб Авдийнинг уларга юраги ачийди. Уларнинг қуруқликлари, бетамизликлари, бефайз вирди-забонлари, қартавозликлари, ароқхўрликлари, чапаниликлари, ё остидан ё устидан деб туришларини бошқа ҳеч нарса билан изоҳлаб бўлмайди. Бинобарин, бундан бошқача яшашни улар тасаввур ҳам қилолмайдилар. Авдий Каллистратов бу одамларни ёмон йўлдан қайтарсам, кўзларини очсам, улар ўзларига бошқача, очиқ бир назар билан қараб кўрсалар, ҳаётларини заҳарлаб турган қўрқинчдан ва шу қўрқинчнинг таъқибидан халос этсам, деб орзу қилади. Олган билимлари, жуда бой бўлмаса-да, лекин етарлича орттирган турмуш тажрибалари заминида у олижаноб, эзгу ниятларини амалга ошириш йўлларини изларди. Ҳозир у семинариядан кетгани, расмий черковдан чиқарилганига қарамасдан дилида тарғиботчи ҳамда ваъзхон бўлиб қолганлигини, инчунин, ҳаёт йўлида қилиши мумкин бўлган бирдан-бир улуғ иш — одамларга ҳақиқат ва яхшилик сўзини ўзи билган, англаган даражада етказиш деб тушунарди. Бунинг учун алоҳида фатво олиш шарт эмас, бунинг учун ўзинг сиғинган нарсага садоқатли бўлишинг кифоя. Лекин, буларнинг бари ҳали яхши ният, холос. Юрак ва ақл амри билан у нима қилиши зарурлигини ҳали тўла тасаввур эта олмасди. Кўнгилда ширин ҳаёлларга берилиш, шу ҳаёлларда тубанларни тубанликдан халос этиш бошқа ва шу билан бирга, сенинг панд-насиҳатингга, маслаҳатингга асло муҳтож бўлмаган тирик одамлар ўртасида яхшилик қилиш — бутунлай бошқа. Улар мисол учун худди ўзларига ўхшаган, дунёнинг бир чеккасига наша йиғиш ва пул ишлаш учун кетаётган аллақандай бир Авдийнинг ваъз-карсонига зормикинлар. Уларнинг тақдирларини нурли томонга буриш иштиёқида ёнган Авдий Каллистратов билан уларнинг неча пуллик ишлари бор дейсиз. Авдий Каллистратов Худо калима ичида яшайди ва калима илоҳий қудрат касб этмоғи учун у чин ва пок ҳақиқатдан туғилмоғи керак, деган бўлса уларга нима. Авдий эса бунга худди борлиқнинг қонунидай ишонади. Лекин у ҳали бир нарсани билмайди: яхшилик ёмонлик йўлига кирганларга ёрдам бермоқчи бўлганда ҳам, ёмонлик барибир яхшиликка қарши тураверади… Аммо бу кўргиликлар ҳали олдинроқда…\nШавкат раҳмон-шимол куни\nЕчинади милашлар яна, тор йўлаклар яна сарғарар. Қовжираган куз тепасида айланади қора қарғалар. Тўлиб кетди қарғага осмон, ҳатто аранг кўринади кун. Қарғалармас, гўё ...\nАдабиётFebruary 25 2019, 04:02\n4 Сувларнинг юзи хазонларга тўлиб оқадиган сершамол куз кунлари бошланди. Самарқанддан ўттиз чақиримча шарқ-жануб томонда, Панжакентдан қуйида Зарафшон дарёсини кечиб ўтган ...\nАдабиётFebruary 2 2019, 04:02


Туман ёшлари учун спортнинг миллий кураш, оғир атлетика, мини футбол, волейбол, стол тенниси, шахмат турлари бўйича мусобақалар уюштирилди.\nМазкур мусобақалар Ўзбекистон Республикаси Президенти томонидан илгари сурилган “Беш ташаббус” ижроси юзасидан ташкил этилди. Асосий ташаббускорлар – Иштихон туман ҳокимлиги, прокуратураси, халқ таълими бўлими, жисмоний тарбия ва спорт бўлими, ёшлар иттифоқи туман Кенгаши ва ХДП Самарқанд вилоят кенгаши тадбирларни сифатли ва мазмунли ўтказишга ҳаракат қилишди.\nБугунги каби тадбирлар ёшлар учун нафақат спорт тарғиботи ва қизиқтириш, шу билан бирга ёшларда дўстлик, аҳиллик, мақсад сари интилиш каби кўникмаларини шакллантиради, – дейди Иштихон туман ҳокимининг ёшлар масалалари бўйича ўринбосари Аҳмад Ҳасанов. “Беш ташаббус – беш имкон” номли ёшлар форуми доирасидаги мазкур мусобақаларни “Эзгу ғоядан – эзгу мақсад сари” шиори остида ўтказдик. Дарвоқе, бугунги тадбир давомида биз туманимиздан қатор янги истеъдодли спортчиларни кашф этганимиз энг катта ютуғимиз бўлди. Бу каби мусобақалар истеъдодларни юзага чиқариши билан ҳам алоҳида аҳамиятга эга.\nКуй-қўшиқлар билан, тантанали тарзда ўтказилган баҳсларда 550 дан ортиқ иштихонлик ёшлар иштирок этди. Биргина мини футбол бўйича (ўғиллар) ҳудуд биринчилиги мусобақасида туманнинг 2-секторидан 14 та жамоа иштирок этди.\nМусобақалар сўнгида барча йўналишлар бўйича кучлилар, ғолиб жамоалар ташкилотчилар томонидан I, II, III даражали диплом ва қимматбаҳо совғалар билан тақдирланди. Ёшларни қутлаш учун Республика жисмоний тарбия ва спорт вазири ўринбосари, вилоят ҳокими ўринбосари ҳам ташриф буюрди.\n12:33 / 27.05.2020\n16:35 / 04.01.2020\nПрокуратура Иштихонда 10-синф ўқувчиси билан содир бўлган ҳолат юзасидан маълумот берди\nСамарқандда фуқарони 100 млн сўмга алдаб кетган шахс қўлга олинди


Авлодларимизга обод масканлар қолиши керак! - Huquq.uz\nАвлодларимизга обод масканлар қолиши керак!\nЭкологик маданият нима? У атроф муҳит тўғрисида чуқур билимга, табиатни асраш туйғусига эга бўлишдир. Сув ҳавзаларини ифлослантирмаслик, ахлатни дуч келган жойга тўкмаслик, турар жойларни озода сақлаш, ҳайвонларга ғамхўрлик қилиш, қушларни парваришлаш экологик маданиятнинг энг оддий кўринишлари саналади.\nУч ой аввал ташкил этилган Тошкент табиатни муҳофаза қилиш прокуратурасининг асосий вазифаси аввало шу, яъни фуқароларнинг экологик маданиятини юксалтиришдир. Қолаверса, Ер кодекси, «Сув ва сувдан фойдаланиш тўғрисида»ги, «Муҳофаза этиладиган табиий ҳудудлар тўғрисида»ги, «Ер ости бойликлари тўғрисида»ги қонунлар, туризмни ривожлантиришга оид фармон ва қарорларнинг ижросини таъминлаш.\nЎтган даврда жойларда мазкур қонун ҳужжатларининг ижроси ўрганилиб, камчиликлар бартараф этилмоқда. Хусусан, ўрганишларда 311 та ҳолатда 48 гектар ер ўзбошимчалик билан эгаллангани ва ноқонуний бинолар қурилгани аниқланган.\nҲозирги кунда 41 та ҳолатда ўзбошимчалик билан эгалланган 9 гектар ердаги ноқонуний қурилмалар бартараф этилган. Мисол учун, ишчи гуруҳ томонидан Угом дарёсининг муҳофаза минтақасида 8 киши 0,78 гектар ерни ўзбошимчалик билан эгаллаб олгани аниқланиб, ер давлат захирасига қайтарилди.\nЎтказилган хатловларда аниқланган қонунбузилишлар юзасидан жиноят иши қўзғатилиб, тергов ўтказилмоқда. Жумладан, Хумсон массивидаги 10,9 гектар суғориладиган ер 2015 – 2020 йилларда фуқаролар томонидан ноқонуний равишда эгалланиб, у ерда уйлар қурилиб, сохта ҳужжатлар асосида эгалик ҳуқуқини қўлга киритиш орқали давлатга 9,3 млрд. сўм зарар етказилган. Мазкур ҳолат юзасидан Хумсон маҳалласининг собиқ раиси, туман ер ресурслари ва давлат кадастри бўлими масъул шахсларига нисбатан жиноят иши қўзғатилган. Шу каби «Бурчмулла» ўрмон хўжалиги ва туман захирасидаги 2,4 гектар ер 21 киши томонидан ноқонуний эгалланиб, уй қурилиб, сохта ҳужжатлар асосида эгалик ҳуқуқи қўлга киритилгани юзасидан 2020 йил 10 декабрда жиноят иши қўзғатилган.\nТошкент табиатни муҳофаза қилиш прокуратураси томонидан «Сув ва сувдан фойдаланиш тўғрисида»ги қонун ва Вазирлар Маҳкамасининг 2019 йил 11 декабрдаги «Ўзбекистон Республикаси ҳудудидаги сув объектларининг сувни муҳофаза қилиш ва санитария-муҳофаза зоналарини белгилаш тартиби тўғрисидаги низомни тасдиқлаш ҳақида»ги қарори ижроси ўрганилганда, сув иншоотларининг муҳофаза зоналарида 51 та ноқонуний бино қурилгани, чиқиндиларни утилизация қилишга оид қонунчилик 18 та ҳолатда бузилгани ва 3 та ҳолатда ер қаъридан ноқонуний фойдаланилаётгани аниқланган.\nШунингдек, Салор каналининг Зангиота ва Янгийўл туманларидан ўтувчи қисмларида юридик ҳамда жисмоний шахслар томонидан 32 та ҳолатда ноқонуний қурилмалар қурилгани, 18 та ҳолатда канал суви чиқиндилар билан булғангани аниқланиб, 11 нафар шахс расман огоҳлантирилган, 13 нафарига нисбатан эса маъмурий баённома расмийлаштирилган. Мисол учун, каналнинг Ниёзбош маҳалласидан ўтувчи қисмида «Сувоқова» ДУКнинг «Янгийўл шаҳар сувоқова» филиалига қарашли сув тозалаш иншооти дан чиқаётган оқовалар тозаланмасдан каналга оқизилаётгани юзасидан корхона раҳбари расман огоҳлантирилиб, давлатга 229,6 млн. сўм товон пули ҳисобланган ва ундириш чоралари кўрилмоқда.\nПрокуратура томонидан «Табиатни муҳофаза қилиш тўғрисида»ги қонун ва соҳага оид бошқа норматив ҳужжатлар ижроси Юқоричирчиқ, Қибрай, Тошкент ва Бўстонлиқ тумани инспекцияларида ўрганилиб, аниқланган қонунбузилишларни бартараф этиш юзасидан тақдимнома киритилган ва қонунга зид 5 та қарорга нисбатан протест келтирилган. Шунингдек, «Ер ости бойликлари тўғрисида»ги қонун ҳамда Ўзбекистон Республикаси Президентининг «Норуда фойдали қазилмаларни ўз ичига олган ер қаъри участкаларидан фойдаланиш самарадорлигини ошириш бўйича қўшимча чора-тадбирлар тўғрисида»ги қарори ижроси ўрганилганда Паркент туманидаги иккита ғишт заводининг мансабдорлари лицензия олмасдан тупроқ қазиб олгани аниқланган. Ҳар икки ҳолат юзасидан жиноят иши қўзғатилиб, тергов олиб борилмоқда.\nБундан ташқари, Тошкент туманида жойлашган «Grand milk» МЧЖ таъсисчиси Д.М. корхона ҳудудидаги умумий қиймати 155 млн. сўм бўлган 41 туп дарахтни қонунга хилоф равишда кесгани юзасидан жиноят иши қўзғатилган. Дастлабки тергов давомида Д.М.дан етказилган зарарнинг 150 млн. сўми ундирилди.\nБундан ташқари, Чиноз туманидаги «Gravito» ва «Humo logistik» МЧЖлар томонидан ноқонуний равишда қум-шағал ишлаб чиқарилгани юзасидан ўтказилаётган текшириш давомида 274,4 млн. сўм солиқ ҳисобланиб, ундирилиши таъминланди.\nҚисқа муддатда ўтказилган назорат тадбирлари давомида аниқланган қонунбузилишларни бартараф этиш юзасидан тегишли жойларга 7 та тақдимнома киритилди. Ноқонуний қарорларни бекор қилиш бўйича 19 та протест келтирилди. 11 та жиноят иши қўзғатилди. Шунингдек, табиатга етказилган зарар учун 140 млн. сўм товон пули ундириш ва фуқаролар ноқонуний қуриб олган биноларни буздириш юзасидан судларга 10 та даъво аризаси киритилди.\nТошкент табиатни муҳофаза қилиш прокурори


Ярим яланғоч ҳолда сумалак пиширган аёллар “майда безорилик”да айбланиши мумкин\nУрганч шаҳар ИИБ “Сахара” кафеси олдида ярим яланғоч ҳолда сумалак пиширган хотин-қизлар видеоси юзасидан терговга қадар суриштирув бошлади.\nОзодлик видеодаги ярим яланғоч аёлларнинг “Сахара” клуби раққосалари эканини аниқлади.\n22 март куни видеодаги аёлларнинг барчаси ИИБга сўроққа чақиртирилди. Уларнинг сўроқ пайти олинган суратлари ҳам тармоқларда пайдо бўлди.\nШу куни дам олиш бўлишига қарамай Урганч шаҳар ҳокимлигида махсус йиғилиш ўтказилиб, ушбу видеодаги ҳолат муҳокама қилинди.\nСуриштирув натижалари 23 март куни ўтказиладиган брифингда маълум қилиниши режаланган.\n25 секундлик видеода саккиз нафар аёлнинг сумалак пишираётгани акс этган. Видеодаги аёлларнинг бештаси ярим яланғоч ҳолда бўлиб, уларнинг фақат ич кийимлари бор холос.\nСелфи тарзида ярим яланғоч аёлларнинг бири томонидан олинган видеода икки аёл сумалак ковлаётгани акс этган. Катта қозонни ўраб турган ялтир-юлтур ич кийимдаги аёллар эса бирин-кейин Наврўз тилаги билдиришади.\n“Сумалак билан, Наврўз айёми билан ҳаммамизни табриклайман. Ҳамма, ҳаммани... ҳаммамизни.. (аёллар жўр бўлишади). Сумалак ейишга ҳаммани етказсин, келинглар сумалак ейишга”, дейди ярим яланғоч аёллардан бири.\nОзодлик ўтказган суриштирувга кўра, видеодаги тасвирлар 20 март куни Урганч шаҳридаги “Сахара” тунги клубида тасвирга олинган. Бир кун ўтиб, ижтимоий тармоқларда тарқалган.\n21-22 март кунлари ушбу видео тармоқларда кенг муҳокамага сабаб бўлди. Тармоқлардаги турли гуруҳларда видеодаги ҳолат икки кун давомида кескин танқид қилинди. Айрим постларда видеодаги қизларга ўлим таҳдидлари ҳам янгради.\nҚаршилик фаол Гулшан Қораева аёлларнинг ярим яланғоч ҳолда сумалак пишираётганини кескин қоралади ва ушбу видео бўйича президент Мирзиёевга Facebook орқали мурожаат қилиб, “Бизга бунақа демократия керак эмас! Беринг назоратни ДХХга!”, дея сўради.\nТармоқларда кам сонли фойдаланувчилар “қандай кийиниш ҳар бир шахснинг ўзи иши” эканини айтиб, ярим яланғоч қизларни ҳимоя қилишди.\n22 март куни тушга яқин Хоразм вилоят Ички ишлар бошқармаси ушбу видеолавҳа “Ижтимоий тармоқ фойдаланувчилари томонидан кескин танқид қилингани”ни урғулаб, видеодаги ҳолат бўйича суриштирув бошланганини маълум қилди.\nУрганч шаҳар ИИБсидан олинган маълумотга кўра, 22 март куни видеодаги ярим яланғоч қизлар бўлимга чақиртирилиб, сўроқ қилинган.\nМатбуотга гапириш ваколати йўқлиги сабаб шахси очиқланмаётган ИИБ ходимига кўра, мазкур видеода ярим яланғоч қизлар “Сахара” тунги клуби қизлари бўлиб, улар сумалак қозони ёнида раққосалик либосида бўлишган:\n“Сумалак бошқа аёллар томонидан пиширилган. Клубда қизлар рақслари орасида танаффус бўлган пайти сумалак қозони ёнига чиқиб, сумалак ковлаб, селфига тушишган. Шу видео кейин кимдир томонидан тармоқларга чиқариб юборилган”.\nИИБ ходими раққоса аёлларга нисбатан терговга қадар суриштирув олиб борилаётганини таъкидлади.\n22 март дам олиш куни бўлишига қарамай, Урганч шаҳар ҳокимлигида махсус йиғилиш ўтказилиб, мазкур видеодаги ҳолат муҳокама қилинган.\nЙиғилишга мутасаддилардан ташқари шаҳардаги кафе ва ресторанлар раҳбарлари ҳам чақирилиб, улардан бу каби видеолар бошқа чиқмаслиги сўралган.\n23 март куни “Сахара” клуби раққосаларининг видеоси бўйича матбуот учун махсус брифинг ўтказиш режаланган.\nP.S. Мақола чоп қилиниши арафасида Хоразм ИИБсидан олинган маълумотга кўра, “Сахара” клуби раққосаларига нисбатан Маъмурий-жавобгарлик кодексининг 183-моддаси яъни “Майда безорилик” бўйича иш очилиши мумкин. Ушбу моддага кўра, жамиятда юриш-туриш қоидаларини қасддан менсимаслик майда безориликка киради. Бунинг учун базавий ҳисоблаш миқдорининг беш баробаригача жарима ёки 15 суткагача маъмурий қамоқ кўзда тутилган.


Яқинлашаётган “оmicron”, қочоқ Порошенко, ўғлини ўлдирган ваҳший ота – янгиликлар дайжести | Qalampir.uz\nЯқинлашаётган “оmicron”, қочоқ Порошенко, ўғлини ўлдирган ваҳший ота – янгиликлар дайжести\nТаҳлил\t18 Декабрь 2021 22:08 7690\nЯкунига етаётган 18 декабрда Ўзбекистон ва халқаро майдонда қатор муҳим воқеалар юз бергани билан ёдда қолмоқда. QALAMPIR.UZ дайжестида куннинг энг муҳим, энг сара воқеа-ҳодисалари қисқача тафсилоти билан танишинг.\nМонополияга қарши курашиш қўмитаси Президентнинг “Рақобат муҳитига салбий таъсир кўрсатадиган тўсиқларни бартараф этиш ва тадбиркорлик фаолияти йўналишларини янада кенгайтириш чора-тадбирлари тўғрисида”ги қарори лойиҳасини ишлаб чиқиб, муҳокамага қўйди.\nҲужжат билан 2022 йил 1 июлдан бошлаб:\n• аэропортлар, йўл қурилиш, электр ва иссиқлик энергиясини ишлаб чиқариш, иссиқлик таъминоти, нефть маҳсулотларини сотиш ва бошқа соҳалардаги корхоналарнинг давлат улушларини босқичма-босқич хусусий секторга сотилиши;\n• рангли металларнинг парчалари ва чиқиндиларини сотиб олиш, қайта ишлаш, сотиш ва тайёрлаш фаолияти билан хусусий сектор шуғулланиши мумкинлиги назарда тутилмоқда.\nЧилонзор ҳокимлиги маошини ололмаган ТОБ ходимлари иши бўйича маълумот берди\nАввалроқ Чилонзор туманида Ободонлаштириш бошқармаси (ТОБ) ходимларига маош тўлаш кечиктирилаётганлиги сабабли улар ҳокимлик олдига йиғилгани ҳақида хабар берган эдик.\nТОБ ходимларининг норозилиги юзасидан туман ҳокими Шавкат Мавлонов ходимлар билан юзма-юз мулоқот ўтказган. Бу ҳақда туман ҳокимлиги Матбуот хизмати хабар берди.\nМулоқот жараёнида ишчи ходимларнинг декабрь ойи аванс маошлари кечиктирилаётганлиги маълум бўлган.\nТуман молия бўлими томонидан билдирилган изоҳга кўра, Ўзбекистон Республикаси Молия Вазирлигининг 04.01.2021 йилдаги 1-сон ва Тошкент шаҳар Молия бош бошқармасининг 06.02.2021 йилдаги 41-сонли буйруқларига кўра, маҳаллий бюджетдан молиялаштириладиган 1-даражали маош ойлик тўловлари ҳар ойнинг 20-санасига қадар тўлиқ молиялаштирилиши мумкинлиги асос қилинган.\nСамарқандда бир ёшга ҳам тўлмаган ўғлини ўлдирган ота узоқ муддатга қамалди\nСамарқандда шаръий никоҳдаги турмуш ўртоғи билан жанжал сабаб бир ёшга ҳам тўлмаган фарзандини ўлдирган ота узоқ муддатга қамалди. Бу ҳақда “Янги Давр” информацион дастурида маълум қилинди.\nМаълум бўлишича, Самарқанд шаҳрида эркак ва унинг шаръий никоҳидаги хотини ижарада яшашган.\nҚотиллик бўлган куни аёл ва судланувчи эркак ўртасида жанжал келиб чиққан. Аёл эрининг айтганини қилмагани учун судланувчи унинг қўлидаги 1 ёшга тўлмаган болани олиб, унинг боши билан ерга бир неча марта урган.\nРоссия нега Беларусни қўллаб-қувватлайди? Песков жавоб берди\nАгар Беларусь Россия томонидан қўллаб-қувватланмаса, у ерда вазият Украинадагидан ҳам ёмонроқ бўлар эди. Бу ҳақда Россия Федерацияси Президентининг Матбуот котиби Дмитрий Песков таъкидлади.\n“У (Александр Лукашенко, Беларусь Президенти — таҳр.) ҳозир улкан халқаро босим остида эканлигини унутманг. Беларусь эса, ҳақиқатан ҳам, жуда ва жуда тажовузкор хатти-ҳаракатлар қурбонига айланиб бормоқда. Бизнинг борлигимиз беларуслар учун омад. Ишончим комилки, беларуслар биз билан яқин эканлигидан бахтиёр ва бизнинг яқин эканлигимиз уларга нисбатан бу тажовузкор муносабатга қарши туришга ёрдам беради”, деган Песков.\nУкраинанинг собиқ Президенти Пётр Порошенко, Давлат тергов бюроси (ДТБ) ўзини мустақил деб эълон қилган Днепр ва Луганск халқ республикалари ҳудудидан кўмир етказиб бериш иши бўйича сўроққа чақирув қоғозини топширишга ҳаракат қилганда мамлакатни тарк этди. Порошенко кеча, 17 декабрь куни мамлакатни тарк этганини у раҳбарлик қилаётган “Европа бирдамлиги” партияси матбуот хизмати тасдиқлади.\nРасман: Россия Очиқ осмон шартномасидан чиқди\nРоссия бугун, 18 декабрь куни Очиқ осмон шартномасидаги иштирокини расман тўхтатди ва шу тариқа ушбу шартнома бўйича ўз мажбуриятларини бажаришни бекор қилди. Бу қарор Россия Ташқи ишлар вазирлиги томонидан эълон қилинган.\nБир неча ой олдин Россия шартномада иштирок этувчи қолган давлатларни бу ҳақда огоҳлантирган эди.\n“Ушбу қадам шартнома асосида тузилган, бизнинг мамлакатимиз ва Беларусни ўз ичига олган аъзо давлатлар гуруҳидан бир вақтнинг ўзида чиқишни назарда тутади”, дейилади ТИВ баёнотида.\nВазирликнинг таъкидлашича, Россия “АҚШ, унинг иттифоқчилари ва мижозлари томонидан Очиқ осмон шартномаси қоидалари кўплаб бузилишига қарамай” келишувни сақлаб қолиш учун ҳамма нарсани қилди.\nМосквада ўзбекистонлик стоматолог ўлдирилди\nМосквада норози мижоз томонидан пичоқланган ўзбекистонлик стоматолог вафот этди. Бу ҳақда прокуратура хабарида маълум қилинган.\n“41 ёшли жабрланувчи шифохонада вафот этди”, дейилади прокуратура хабарида.\nВоқеа жорий йилнинг 13 декабрь куни Южний Медведководаги хусусий клиникада содир бўлган. Эркак шифокор, 41 ёшли Жамол Одиловнинг тиш даволаш усулини ёқтирмаган, натижада у пичоқ чиқариб, тиш шифокорининг ошқозонига тиққан. Шифокор яраланиб, шифохонага ётқизилган.\n“Omicron” тобора яқинлашмоқда\nБугун, 18 декабр куни Украинада коронавируснинг янги штамми “omicron” билан зарарланган биринчи бемор аниқланди. Бу ҳақда мамлакат Соғлиқни сақлаш вазири Виктор Ляшко хабар берган.\nҚайд этилишича, мамлакат бўйлаб янги штаммнинг юқиш ва тарқалиш занжири ўрганилмоқда. Шифокорлар томонидан бемор билан мулоқотда бўлган шахслар назоратга олинган.\nТалахадзе ўзига тегишли рекордларни янгилади. Оғир атлетика бўйича ЖЧ якунланди\nКеча, 17 декабрь куни Тошкентда давом этаётган оғир атлетика бўйича катталар ўртасидаги Жаҳон чемпионатининг энг сўнгги иштирокчилари (+109 кг) супачага чиқди ва унда кутилган вазият юз берди.\n2 карра Олимпиада ва 5 карра Жаҳон чемпиони грузиялик Лаша Талахадзе барча рақибларини ортда қолдириб, 5-марта ЖЧ ғолиблигини қўлга киритиш билан бир қаторда ўзига тегишли бўлган дунё рекордларини ҳам янгилади.\nДаст кўтариш машқида Лаша 225 кг аввалги рекрод (223 кг) тошни ўзига бўйсундирган бўлса, силтаб кўтариш баҳсларида 267 кг (265) натижа қайд этиб, иккикурашда ҳам жаҳон рекордини янгилаб қўйди.\nОдил Аҳмедов ўзи ҳақида китоб ёзди\nЎзбекистон миллий терма жамоаси собиқ сардори ва ҳозирда Хитойнинг “Санчжоу” клуби футболчиси Одил Аҳмедов китоб ёзди. Унда футболчининг фаолияти акс этган ва “Орзунинг шонли йўли” деб номланган.\nБугун, 18 декабрь куни ўзбек футболининг ёрқин намоёндаси Одил Аҳмедов ҳаёти ва фаолиятига бағишланган ижодий кеча ташкил этилади. Кечада “Орзунинг шонли йўли” номли китобнинг тақдимоти ҳам бўлиб ўтади.\nМуроджон Аҳмадалиев бўйдоқлик билан хайрлашди\nБугун, 18 декабрь куни профессионал бокснинг супер енгил вазн тоифасида IBF ва WBA чемпионлик камарлари соҳиби Муроджон Аҳмадалиев уйланди. 27 ёшли боксчининг тўйи Тошкент шаҳрида бўлиб ўтмоқда. Бу ҳақда Баҳодир Жалолов Instagram саҳифасида маълум қилди.\n“Бахтли бўл, дўстим. Байроқни берарсан энди?!” дея ёзиб қолдирган Жалолов.\n24 Январь 17:35 74784\n24 Январь 09:34 59892\n24 Январь 20:37 35606